У.ВАСІЛЕВІЧ. БЕЛАРУСКІ НАРОДНЫ КАЛЯНДАР. ВЕРАСЕНЬ\nРубеж, калі адбывалася развітанне з летам і пачыналася восень, указваўся ў народзе па-рознаму. Відочныя знакі восеньскай пары прыкмячалі ўжо на Пятра, потым на Іллю, Спаса, Прачыстую, Флора і Лаўра. Умоўна лічыцца, што восень наступае ад пачатку верасня. Крыху панылыя, але яшчэ з пробліскамі сонца карціны першага восеньскага месяца малююць народныя прыкметы: "Верасень — з досвіткам дзень", паказваючы гэтым самым паступовае скарачэнне дня. Усё мацней бяруцца халады, звычнымі робяцца туманы, ападаюць лісты з дрэў, чырванеюць рабіны ("У верасні адна ягада — ды і тая горкая рабіна"). Але земляроб меў чым парадвацца пад час прыроднай сумоты, бо "верасень месяц халодны, але сыты". Нездарма ж гаварылася: "Як настане верасень — у гаспадара поўна гумно і кішэнь".\n1. Андрэй, Піцірым, Цімафей, Агата, Тэкля.\n2. Самуіл, Сявір.\n3. Фадзей, Васа, Аўрам.\n4. Апанас, Анфуса.\n5. Дзень пакутніка Лупы (як і наогул першая дэкада верасня) прызнаваўся ўдалым для азімай сяўбы: "На Лупа будзе жыта купа". Павер'е магло нарадзіцца не толькі на падставе гукавога падабенства, але і па зрокавых асацыяцыях. Гаварылі, што ў дзень памяці святого Лупы нельга сеяць жыта, таму што на ўсёй ніве будуць "лупы" — жыта ўзыдзе і вырасце плешынамі. Так адзін і той жа вобраз у залежнасці ад мясцовай традыцыі надзяляўся супрацьлеглым стаўленнем да сялянскай працы ў гэты дзень.\n6. Яўціхій, Іван, Пятро, Арсень, Георгій.\n7. Варфаламей, Ціт, Міна, Яўлогій. Імя святога Варфаламся (у народзс — Баўтрамея) рыфмавалася з адлаведнымі аграрнымі работамі: "Прыйшоў Баўтрамей — жыта на зіму сей". У гэты ж дзень прадугледжваўся адлёт буслоў у вырай, іх зварот праз дзевяць месяцаў падмацоўваў тлумачэнне, што дзяцей прыносяць менавіта гэтыя птушкі: "Святы Баўтрамей высылае буслоў на дзяцсй". Па стану надвор'я на Варфаламея вызначалі характар усёй воссні.\n8. Адрыян, Наталля.\n9. Пімен, Анфіса, Сава.\n10. Майсей невядома з якой прычыны шанаваўся як збавіцель ад п'янства, асабліва запойнага. Таму жанчыны, што пакутвалі ад мужоў-п'яніц, звярталіся менавіта да Майсея па дапамогу.\n11. Дзень адсячэння галавы Іаана Прадцечы меў у народзе назвы: Іван Галавасек (Галаварэз, Сценцель), або Іван Калінавік (Каліннік). Адзначаўся праваслаўнай царквою строгім постам. Разнастайныя формы жалобы бытавалі і сярод простага люду, кожная парада ці забарона па-свойму лагічна выцякала з характару дня. На Галавасека нельга было есці круглых пладоў, каб не спадобіцца Ірадыядзе, якая забаўлялася галавою Іаана Хрысціцеля як яблыкам, і каб не садзілася ў бліжэйшы год на целе скуллё. Баяліся варыць чырвонае бацвінне, бо, лічылі, у доме на працягу года пральецца чыя-небудзь кроў. Забаранялася рэзаць нажамі і сячы сякерамі ўсе, што мела круглыя абрысы, нават хлеб кроілі загадзя ці ламалі яго рукамі. Пад пагрозаю пажару рупіліся выпаліць напярэдадні ў печы і ўсяляк пазбягалі знозіць сена ў хлявы. Ужо сама назва свята падказвала паклапаціцца і пра ўласную галаву. А каб яна не балела, ламалі на Галавасека каліну, што якраз паспявала, і варылі з яе кісель ці кашу з аржаной мукой і цукрам. На Магілёўшчыне ў гэты дзень стараліся паболей заараць і засеяць жыта, якое, разлічвалі, будзе асабліва ўмалотнае. Пра дзень Галавасека ў песнях спявалі, што ён "руняй сцеліць" і "бульбу з поля збіраець".\n12. Аляксандр, Іван, Павел, Даніла.\n13. Кіпрыян, Генадзь.\n14. Сямён, Марфа. Дзень Сямёна Стоўпніка ("Стаўбуна") меркаваўся як апошні дзень сяўбы азімых: "Святы Сымон — а й сявец дамоў". Паводле народнага павер'я, жыта, пасеянае ў гэты дзень, не будзе баяцца павалу, будзе трымацца "станьком", высокае, але неўмалотнае. А каб засце-рагчыся неўмалоту, няпоўных каласоў, забаранялі на Сымона малаціць, Павер'ям служыла сугучнасць: "семя" і "Сямён". У выніку гэты святы станавіўся нібы павераным селяніна ў зерневай справе. Наогул селянін кожны этап да будучай сяўбы азімых "даручаў" асобнаму святому: "Да Пятра трэба зямлю паараць, да Іллі — узбаранаваць, да Вялікай Прачыстай — памяшаць і да Сямёна — жыта ўзараць". Яшчэ адляталі птушкі ў вырай. 3 Сымонам звязвалася павер'е, быццам ластаўкі хаваюцца на зіму ў ваду. На Сымона, як і раней на Баўтрамея, знішчалі ў хаце мух.\nДругая палова верасня і пачатак кастрычніка ў народным календары звязваліся з пацяпленнем і насілі назву "бабінага лета". Яна паходзінь нібыта ад таго, што на гэты час прыпадала пераважна "бабская" работа на агародзе і ў полі. Лагоднае надвор'е спрыяла ўборцы гародніны, капанню бульбы; у гэты час церлі і трапалі лён і каноплі.\n15. Хвядот, Руфіна, Іван, Антон, Хвядос.\n16. Феафіл, Дарафей, Пятро, Зінон, Домна, Яўхім, Феакціст, Іван, Васіліса.\n17. Вавіла, Майсей, Піліп, Хведар, Юльян.\n18. Захар, Лізавета, Апанас, Глеб, Давыд, Максім, Хведар, Аўдзей, Раіса.\n19. Дзень успаміну цуда Архістраціга Міхаіла па-народнаму называўся проста "Цуда". Гэга не было свята, і лічылі, калі хто сее жыта ды не ведае, што за дзень, то ўродзіць цудоўная збажына, а калі хто ўведае ці згадае, але не спыніць работу, — з ураджаю атрымаецца "цуда" наадварот. На Магілёўшчыне распачатую малацьбу спынялі ў дзень Цуда, бо яна, як і распальванне агню ў гумне (найверагодней па асацыяцыі з ударамі перуна і бліскамі маланкі), пагражае спаліць пабудову.\n20. Сазонт, Іван, Макар, Серапіён, Лука.\n21. Свята Ражства Маці Божай шмат у чым пераклікалася з Прачыстай, але было як бы рангам ніжэй, што выявілася і ў назвах: Малая (меншая, другая) Прачыстая (у параўнанні з Вялікай, большай, першай), Спожка (у параўнанні са Спажой), Другі святок. Пачынаўся адлік дням чарговай пары года: "Другі святок — восень, браток". Была і свая назва ў гэтага свята, што з найбольшай яскравасцю сведчыла пра канчатковы набытак селяніна з яго нівы — "Багач". I, як заўсёды,святочны дзень не толькі падагульняў зробленае, але і настройваў на далейшыя работы: "Багач — бярыся за рагач (саху), ідзі пад авёс гараць", альбо "Прыйшоў Багач — кідай рагач, бяры сявеньку, сей памаленьку". Ад цяжкіх работ пад восень ужо добра-такі стамляліся, асабліва жанчыны: "Да Багача баба рабача, па Багачы — хоць за плот валачы". На Віцебшчыне жанчыны хадзілі па ільнішчах і прыгаворвалі: "Няхай будзіць лён такей даўгей, сколькі мы прайшлі!" У заходніх раёнах Беларусі на Багача забівалі жывёліну, а гаспадара, які шкадаваў зарэзаць барана, перасцерагалі, што таго барана воўк парве. Назіралі за жывёлай, каб рабіць прагнозы аб наступленні зімы; калі пасля Малой Прачыстай жывёла імкнецца на пашу вельмі рана, то і зіма будзе ранняя. Сапраўды, прадчуваючы зазімкі, жывёла рвецца, каб у апошнія дні паболей скубянуць свежай травы.\n22. Якім, Ганна, Язэп, Хвядос, Феафан, Харытон, Мікіта.\n23. Павел, Андрэй, Клімент, Пульхерыя, Пятро.\n24. Хвядора, Сяргей, Герман, Дзмітрый, Ія. "На Тадору ўсякае лета канчаецца".\nОй, восень мая, восень сцюдзёная,\nЯ й не раненька, я й не пазненька —\nЛісточак апаў, зямельку услаў,\n25. Сямён, Юльян, Хведар.\n26. Лявонцій, Юльян. Лук'ян, Валяр'ян, Пятро.\n27. Узвіжанне (Здзвіжанне) — так у наролзе называлася царкоўнае свята, звязанае з ушанаваннем крыжа, які ўздымаўся ("воздвмгался" — адсюль і назва свята) над натоўпам вернікаў. Народнае тлумачэнне назвы немудрагелістае: "К Здзвіжанню ўсё павінна быць здзвінута", г.зн. усе азімыя і яравыя павінны быць звезены з поля. На Капыльшчыне тлумачылі і так: "На Узвіжанне сонца калі ўсходзіць — гуляе, прыгае, дзвіжацца" (звычайна гэта прыродная з'ява прыпісваецца Вялікадню ці Купаллю). Песня раіла на Узвіжанне " з поля збіраць, бульбу капаць, сцяліць лянок".\nЧым далей гартаецца народны каляндар, тым часцей згадваецца пра надыход халадоў: "На Узвіжанне халат з плеч, а кажух на плечы". Гэта, па ўсім, апошняе свята, калі канчаткова раэвітваюцца з летам. "Ключы ад лета — у шызай галачкі, і яма, адлятаючы у цёплыя краі, замыкае яго і забірае з сабою ключы". Апрача адлёту птушак, вельмі значнай з'явай быў для народнага ўяўлення яшчэ адзін рух ("здзвіжанне") у прыродзе — выпаўзалі змеі і збіраліся разам, каб адыйсці ў зімовы сон да вясны: "Ва Узвіжання пару гадзюкі і вужакі хаваюцца ў нару". Першы вясновы і апошні восеньскі змяіныя ўкусы лічыліся самымі небяспечнымі, таму на Узвіжанне пабойваліся хадзіць у лес, асабліва ж наказвалі тое дзецям. Легенды пра сыход змей на Узвіжанне пашыраны ў беларускім фальклоры. На чале змяінага шэсця заўжды малюецца Цар-змей з залатой каронай. Следам за ім — незлічоныя падланыя-паўзуны. Цар вылучаецца сярол усіх сваёй велічынёю і лускою з ссрабры-стым адлівам. Шэсце рухаецца па непрахолных для чалавека мясцінах, і калі ўсё ж камусьці здаралася сустрэцца са змяіным "выраем", то варта было заслаць перад царом абрус з хлебам-соллю і пакланіцца да зямлі, як той, прапаўзаючы праз абрус, у падзяку скідаў з кароны залаты ражок. Уладальнік такога ражка нібыта набываў незвычайную мудрасць і праніклівасць, здольнасць угадваць чужыя думкі, выходзіць з самых цяжкіх абставін; на яго таксама не дзейнічаў змяіны яд. Нягледзячы на страх перад змеямі, Узвіжанне на Палессі з'яўлялася першым днём агульнага збірання журавін.\n28. Мікіта, Акакій, Максім, Хвядот, Парфірый, Сцяпан. Язэп.\n29. Віктар, Дарафей, Людміла, Язэп, Ісак. У каталіцкім календары гэта дзень Міхаіла, які прадказваў надвор'е: "Калі на Міхала з поўначы вее, то не мей на пагоду надзеі". Ясная ноч абяцала трывалую зіму.\n30. Вера, Надзея, Любоў, Соф'я.


Спампаваць 21.21 Kb.\nНазва Акадэміі Навук "скрыжавалі"\nПамер 21.21 Kb.\nПрэзыдыюм Нацыянальнай Акадэміі навук (НАН) выдаў пастанову аб “рэарганізацыі Інстытута мовазнаўства імя Якуба Коласа НАН”. У дакумэнце за подпісам старшыні прэзыдыюму НАН Міхаіла Мясьніковіча паведамляецца: па ўзгадненьні зь Міністэрствам фінансаў, Міністэрствам эканомікі і Дзяржаўным камітэтам маёмасьці рэарганізаваны Інстытут мовазнаўства імя Якуба Коласа НАН праз далучэньня да яго дзяржаўнай навуковай установы Інстытут літаратуры імя Янкі Купалы НАН Беларусі.\nЗ падрабязнасьцямі Юлія Дранчук.\nКолішнія акадэмічныя інстытуты цяпер будуць мець агульную назву --\n“Інстытут мовы і літаратуры імя Якуба Коласа і Янкі Купалы”. Базавым пры гэтым будзе Інстытут мовазнаўства, а ў бюро Прэзыдыюму бліжэйшым часам мусяць быць пададзеныя зьмены і дадаткі ў новы Статут навуковай установы.\nУ Прэзыдыюме Нацыянальнай Акадэміі навук увечары ў пятніцу не ўдалося атрымаць камэнтар адносна мэтазгоднасьці захадаў на аб’яднаньне Інстытута мовазнаўства з Інстытутам літаратуры НАН.\n“Праходзіць час і думаю – а можа, і не шкодзіць нам часам сказаць: “Таварышы, а ведаеце? -- вы не патрэбныя. І тады мы пачынаем думаць: сапраўды, а якую сацыяльную функцыю мы выконваем? Чаму вось, скажам, людзі на заводзе павінны гарбаціцца, а мы вось нібыта дармаеды? Тады я пачынаю сабе адказваць: а няўжо мы не выконваем важнейшыя сацыяльныя функцыі ў грамадзтве? Няўжо не пашыраем духоўнасьць у краіне? Мы ж працуем на сыстэму адукацыі, на асьвету, на культуру. Не сябе хвалю, няхай гэта на адрас маіх калег. Мы вельмі самааддана працуем на пашырэньне гуманізму ў нашай краіне і духоўнасьць.\nА калі няма духоўнасьці -- тады пануе бездухоўнасьць, пануе крымінал, беззаконьне. Гэта незаўважна, як паветра: калі паветра ёсьць, людзі яго не заўважаюць. А вось уявіце, што яго, паветра, няма. Людзі пачнуць задыхацца. Вось такая ж самая сытуацыя і з літаратуразнаўствам, гуманітарнай навукай. Калі яна ёсьць, людзі жывуць, гуманітарныя веды выконваюць сваю ролю і людзі не заўважаюць гэтага. А ўявіце сабе, што гэта зьнікне? Думаю, гэта будзе істотны ўдар па самаадчуваньні грамадзтва. Натуральна, можна жыць без пальцаў. Але ж гэта будзе непаўнавартаснае жыцьцё. Можна жыць і без рукі. Можна жыць і без гістарычнай навукі, без літаратуразнаўства... Але гэта таксама будзе непаўнавартаснае жыцьцё грамадзтва”.\nСтаршыня Прэзыдыюму Нацыянальнай Акадэміі навук Міхаіл Мясьніковіч загадаў забясьпечыць працаўладкаваньне супрацоўнікаў Інстытута літаратуры імя Янкі Купалы “у адпаведнасьці з заканадаўствам”. Выканаўцу абавязкаў дырэктара Інстытута літаратуры імя Янкі Купалы Валерыю Максімовічу даручана стварыць інвэнтарную камісію дзеля “сыстэматызацыі матэрыяльных і фінансавых актываў”.


Konferencja Wikimedia Polska 2014/miejsce/be – Wikimedia Polska\nKonferencja Wikimedia Polska 2014/miejsce/be\n< Konferencja Wikimedia Polska 2014 | miejsce\n9-я канфэрэнцыя Вікімэдыя Польшча\n9–11 траўня 2014\nГатэль «Mercure», від ад кальца Капанера\nГатэль «Mercure Poznań Centrum» ***/****\nвул. Рузвэльта, 20\nGPS: 52°24'29,78 N, 16°54'43.46E\nGoogle Maps, OSM\nДаведка: (+48) (61) 855 80 00\nФакс (+48) (61) 855 89 55\nГатэль «Mercure Poznań Centrum» разьмешчаны ў цэнтры места, прыблізна за 1000 м ад Галоўнага чыгуначнага і аўтобуснага вакзалаў; каля 2 км ад Старога Рынку. Пешкі можна паглядзець між іншага: стары заапарк, раён Ежыцы, Вялікі тэатар, Імпэратарска-каралеўскі замак, Познаньская філярмонія, Нацыянальны музэй і Стары Рынак. Таксама побач знаходзяцца гандлёвыя цэнтры «Стары бровар» ці «Poznań City Center».\nГатэль «сярэдняе клясы для бізнэсу і адпачынку» мае ўласны бар, рэстаран, канфэрэнц-залі, саўны і фітнэс-залі. Для наведнікаў даступны паркінг (пры ўмове папярэдняе рэзэрвацыі).\nУдзельнікам будуць прадастаўленыя дзьве канфэрэн-залі. Заля «Саната» плошчаю 142 м² будзе галоўнаю пляцоўкай для лекцыяў і прэзэнтацыяў. Меншая, разьмешчаная побач, плошчаю 50 м², будзе дапаможнаю, напрыклад, для працоўных сустрэчаў.\nАбедзьве залі забясьпечаныя акустыкай (мікрафон, дынамікі), мультымэдыйны праектар і экран, кандыцыянэр, бяздротавы інтэрнэт.\nНа патрэбы ўдзельнікаў канфэрэнцыі зарэзэрвавана 30 двухасобавых пакояў і 2 адзінаасобныя паколі. Адзін пакой прыстасаваны для няпаўнавартых асобаў.\nВа ўсіх пакоях знаходзіцца столік, кандыцыянэр, LCD-тэлевізар, інтэрнэт, міні-бар (увага: за дадатковую плату, Таварыства не аплочвае гэтыя выдаткі) і прыстрой для прыгатаваньня кавы/гарбаты. У ванным пакоі: ванна, душ, фен.\nжывёлы масай да 10 кг дапускаюцца за дадатковую аплату\nмагчымая рэзэрвацыя пакояў для курцоў (паведаміце пра гэта падчас рэгістрацыі на ўдзел)\nпаркінг (пры папярэдняй рэзэрвацыі — паведаміце пра гэта падчас рэгістрацыі на ўдзел)\nПешаходная траса ад чыгуначнага і аўтобуснага вакзалу да месца канфэрэнцыі\nАптымальная траса з чыгуначнага вакзалу Познань-Галоўны да месца канфэрэнцыі залежыць ад пэрону прыбыцьця цягніка. Усе маюць прыблізна аднолькавую адлегласьць і павінны заняць 10-15 хвілінаў пешкі.\nВысаджваючыся на пэронах 4, 5, 6, найлепей перайсьці на пэрон 4 і рушыць у бок віядуку (чыгуначны мост). Падняцца ўверх па прыступках альбо ліфтам. Пасьля прайсьці ўлева, у бок зашклёнага павільёну Міжнароднага познаньскага кірмашу. Прайсьці абазначаным праходам для пешаходаў да павільёну. Перад павільёнам павярнуць направа і йсьці ўздоўж гандлёвых павільёнаў, вуліцай Рузвэльта. Азначаным пешаходным пераходам перайсьці ў напрамку гатэлю «Sheraton». Ідучы проста, каб «Sherton» быў зьлева, павінны будзеце ўбачыць гатэль «Mercury». Застанецца толькі перайсьці на іншы бок кальца — падземным пераходам альбо пешаходным на вуліцы Зьвярынецкай.\nВысаджваючыся на пэроне 1, найлепей накіравацца ў бок віядуку (чыгуначны мост). Падняцца ўверх па прыступках альбо ліфтам. Пасьля прайсьці ўлева, у бок зашклёнага павільёну Міжнароднага познаньскага кірмашу. Прайсьці абазначаным праходам для пешаходаў да павільёну. Перад павільёнам павярнуць направа і йсьці ўздоўж гандлёвых павільёнаў, вуліцай Рузвэльта. Азначаным пешаходным пераходам перайсьці ў напрамку гатэлю «Sheraton». Ідучы проста, каб «Sherton» быў зьлева, павінны будзеце ўбачыць гатэль «Mercury». Застанецца толькі перайсьці на іншы бок кальца — падземным пераходам альбо пешаходным на вуліцы Зьвярынецкай.\nВысаджваючыся на пэронах 2 і 3, найлепей падняцца па прыступках на пэроне ў залю галоўнага вакзалу. Пасьля выйсьці з будынку праз цэнтральны ўваход, які знаходзіцца ў пераходзе між цэнтральнаю заляю і ўваходам у гандлёвы цэнтар «Poznań City Center». Па выхадзе адразу павярнуць налева (чыгуначны мост). Далей ісьці проста, у напрамку зашклёнага павільёну Міжнароднага познаньскага кірмашу. Прайсьці абазначаным праходам для пешаходаў да павільёну. Перад павільёнам павярнуць направа і йсьці ўздоўж гандлёвых павільёнаў, вуліцай Рузвэльта. Азначаным пешаходным пераходам перайсьці ў напрамку гатэлю «Sheraton». Ідучы проста, каб «Sherton» быў зьлева, павінны будзеце ўбачыць гатэль «Mercury». Застанецца толькі перайсьці на іншы бок кальца — падземным пераходам альбо пешаходным на вуліцы Зьвярынецкай.\nТраса з аўтобуснага вакзалу да месца канфэрэнцыі павінна заняць 10-15 хвілінаў пешкі.\nВысаджваючыся на аўтобусным вакзале, найлепей увайсьці ў залю чыгуначнага вакзалу і выйсьці праз галоўны ўваход, які знаходзіцца ў пераходзе між цэнтральнаю заляю і ўваходам у гандлёвы цэнтар «Poznań City Center». Па выхадзе адразу павярнуць налева (чыгуначны мост). Далей ісьці проста, у напрамку зашклёнага павільёну Міжнароднага познаньскага кірмашу. Прайсьці абазначаным праходам для пешаходаў да павільёну. Перад павільёнам павярнуць направа і йсьці ўздоўж гандлёвых павільёнаў, вуліцай Рузвэльта. Азначаным пешаходным пераходам перайсьці ў напрамку гатэлю «Sheraton». Ідучы проста, каб «Sherton» быў зьлева, павінны будзеце ўбачыць гатэль «Mercury». Застанецца толькі перайсьці на іншы бок кальца — падземным пераходам альбо пешаходным на вуліцы Зьвярынецкай.\nУлічваючы тое, што цяпер адбываецца рамонт кальца Капанера і Ўнівэрсытэцкага мосту, неабходна зьвяртаць увагу на дарожныя знакі і разьметку на кальцы і побач.\nНа дадзены момант рух на кальцы абмежаваны. Кальцо адчыненае для праезду толькі ў напрамку з поўначы на поўдзень (вул. Рузвэльта), з мажлівасьцю павароту на захад (вул. Зьвярынецкая, ля гатэлю «Mercury») і на ўсход, на вуліцу сьвятога Марціна. З паўднёвага і ўсходняга кірункаў да кальца праезду няма.\nЗаезд і паркоўка[edytuj]\nМагчымыя кірункі заезду з і на паркінгі гатэлю «Mercure».\nЗаезд на паркінгі гатэлю мажлівы з:\nвуліцы Рузвэльта (сьпераду гатэлю), толькі едучы з паўночнага кірунку на поўдзень;\nз вуліцы Зьвярынецкай, толькі рухаючыся з боку кальца Капанера.\nІншыя кірункі немагчымыя з прычыны руху трамваяў.\nПерасоўваньне па месцы[edytuj]\nУ цэнтры Познані найвыгадней перамяшчацца пешкі. Ад месца канфэрэнцыі да Старога Рынку можна перайсьці прыкладна за 20 хвілінаў у шпацыравым тэмпе.\nДзейнічае сетка грамадзкага траспарту, аўтобусаў і трамваяў:\nтрасы праезду, схемы сеткі і канцавых петляў\nтарыфы і квіткі — на асноўных прыпынках знаходзяцца квіткаматы (50 аўтаматаў); таксама квіткаматы знаходзяцца ў аўтобусах некаторых маршрутаў (53, 54, 55, 60, 61, 70, 72, 73, 77, 92, 95, L, 241, 244, 247); таксама квіткі можна набыць праз мабілае прыкладаньне.\nДзейнічаюць пункты самаабслугоўваньня арэнды равароў (Познаньскі мескі ровар), карыстаньне якімі да 20 хвілінаў бясплатнае. Аднак патрэбная папярэдняя рэгістрацыя і ўнясеньне закладу (потым вяртаецца). Болей інфармацыі на старонках ZTM.\nTę stronę ostatnio edytowano 6 maj 2014, 10:25.


Wish You Were Here: музыкі, якія не выступяць у Беларусі - Telegraf.by\nСапраўды, з кожным годам у Мінск прыязджае ўсё больш замежных музыкантаў, і многія з іх настолькі ўражваюцца прыёмам мясцовай публікі, што абяцаюць абавязкова сюды вярнуцца. Тым не менш, спадзявацца на прыезд многіх зорак у Беларусь пакуль не прыходзіцца. Ultra-Music разважае, хто з чаканых гасцей наўрад ці прыедзе да нас з канцэртам, і тлумачыць, чаму так адбываецца.\nЯшчэ ў далёкім 2000 годзе Том Уэйтс выказаў катэгарычнае нежаданне ехаць з канцэртамі ў постсавецкія краіны. Прычына таму — глыбокая нелюбоў Уэйтса да камунізму (дый іншых -ізмаў). Асноўнае, што змянілася з канца дваццатага стагоддзя — колькасць канцэртаў хрыпатага чалавека ў капелюшы. Уэйтс апошні раз наведваў Еўропу з турам ужо амаль восем год таму. З улікам таго, што Беларусь застаецца краінай, якая ці не найбольш паслядоўна захоўвае спадчыну камуністычнага мінулага, нават у выпадку арганізацыі новага еўрапейскага тура магчымасць выступу прынцыповага Уэйтса ў нашай дзяржаве амаль адсутнічае. Нам застаюцца хіба што Billy’s Band.\nArcade Fire — гурт, шырока любімы і крытыкамі, і гледачамі. Калекцыя прэмій, сабраных гуртом, — Brit Awards, Juno, Grammy за альбом года — ужо на гэтых выходных можа дапоўніцца «Оскарам» за лепшую музыку да фільма («Her» рэжысёра Спайка Джонса). А сёлетні тур у падтрымку апошняга іх альбома ўжо сабраў аншлагі ў Аўстраліі, і, безумоўна, збярэ іх на буйнейшых пляцоўках Паўночнай і Паўднёвай Амерыкі і Еўропы.\nУсходняя Еўропа ў чарговы раз апынулася па-за маршрутамі гурта. Нічога дзіўнага ў гэтым няма: рок-гурты з-за акіяна на піку творчай формы вельмі рэдка заязджаюць з канцэртамі на ўсход ад Германіі. Шчыльныя амерыканскія туры, на працягу якіх калектывы даюць па 20–30 стадыённых канцэртаў у адных толькі Злучаных Штатах, не пакідаюць музыкантам ні сіл, ні часу на наведванне краін Усходняй Еўропы. Ды і самі гэтыя краіны для музыкантаў часам застаюцца загадкавымі «белымі плямамі» на мапе.\nУ выпадку з Беларуссю і Arcade Fire адносная «загадкавасць» застаецца ўзаемнай. Так, згодна статыстыцы сэрвіса Last.fm, у мінулым годзе Arcade Fire слухала ў тры разы менш беларускіх карыстальнікаў, чым 30 Seconds To Mars, у тры з паловай разы менш, чым Hurts, і ў чатыры разы менш, чым Depeche Mode. Такім чынам, масавае захапленне гуртом адсутнічае, а значыць, адсутнічае і інтарэс канцэртных арганізатараў. На жаль, прыблізна тое ж самае можна сказаць пра Queens of the Stone Age, Nine Inch Nails і іншыя амерыканскія рок-гурты «першага эшалона». Масавы беларускі слухач схільны да настальгіі; схадзіць на трэці развітальны канцэрт Scorpions ён пакуль хоча больш, чым на шоў Arcade Fire.\nКрыўду за тое, што Том Йорк і адным вокам не паглядзіць у бок мінскіх канцэртных пляцовак, мы смела можам трымаць на суседнюю Расію. Чаму Radiohead не едуць туды — асобнае пытанне, на якое даюць самыя розныя адказы. То СМІ сцвярджаюць, што брытанцаў глыбока абражае стан экалогіі Расіі, то ўспамінаюць гісторыю пра тое, як рускія піраты ў 2003 годзе скралі ў гурта альбом «Hail to the Thief», то прапаноўваюць бяздоказную канспіралагічную версію, згодна з якой Йорку і таварышам не дазваляе прыехаць з канцэртам у Расію поўнае непрыняцце любых прыкмет таталітарызму ў дзяржаўным кіраванні.\nАб тым, што Radiohead могуць прыехаць у Беларусь з эксклюзіўным канцэртам, нават марыць складана. Большасць зорак самых буйных велічынь заскоквае да нас па дарозе ў Расію або Украіну (нярэдка — па дарозе з адной у другую). А Radiohead нават у Польшчу заязджалі за сваю кар’еру ўсяго двойчы: у 1994 і ў 2009. Ды і з экалогіяй у нас не тое каб вельмі радасна…\nКолькі год таму амерыканская спявачка распавяла, што ў Беларусь прыехаць зусім не супраць, але такая заява — недастатковая нагода для фанацкіх спадзяванняў. Арганізацыя канцэрта Мадонны заўсёды звязаная з вялізарнымі рызыкамі. Дастаткова ўспомніць гісторыі нашых блізкіх суседзяў: супраць канцэртаў спявачкі пратэставалі польскія каталікі і расійская праваслаўная царква, а за публічную падтрымку ЛГБТ у Расіі Мадонну па-ранейшаму можа чакаць прысуд аж да турэмнага зняволення. Вельмі наіўна было б чакаць, што БПЦ і Грамадская рада па маральнасці застануцца ў баку і не стануць ствараць перашкодаў у арганізацыі канцэрта.\nУ нашых умовах дадаецца і яшчэ адна, больш празаічная праблема. Магчымы канцэрт Мадонны, па меркаваннях патэнцыяльных арганізатараў, каштаваў бы так шмат, што большасць беларусаў проста пашкадавалі б патрэбную суму на квіток. Мадонна — спявачка хоць і заслужаная, але не настолькі народная, як тыя ж Depeche Mode.\nЧуткі пра магчымы канцэрт ветэранаў трэш-метала ў Мінску з’яўляліся ў прэсе неаднаразова. Апошні раз гэта адбылося мінулай восенню, але, на жаль, і на гэты раз чуткі засталіся чуткамі. Асноўнай прычынай застаецца завоблачна высокі кошт арганізацыі канцэрта. Даўно не з’яўляецца сакрэтам і той факт, што за выступы ва ўсходнееўрапейскіх краінах музыканты нярэдка патрабуюць ганарар канкрэтных (буйных) памераў, які не павінен залежыць ад колькасці квіткоў, што павялічвае рызыкі арганізатараў і аб’ём неабходных стартавых інвестыцый.\nПяць год таму дырэктар «Корпорации развлечений» Андрэй Аляксееў прасіў даць «год пяць» на тое, каб яго кампанія дарасла да арганізацыі канцэртаў Depeche Mode, разам з тым зазначыўшы, што да канцэрта Metallica расці трэба даўжэй. З «Дэпешамі», як мы можам бачыць, у «Карпарацыі» атрымалася і радасна, і своечасова. Але ў выпадку з амерыканскімі металістамі выяўляецца яшчэ адзін падводны камень: у Мінску сёння адсутнічае канцэртная пляцоўка, памеру якой хапіла б для канцэрта Metallica. «Дынама» зачынены на рамонт, буйных стадыёнаў у сталіцы не засталося, а тая ж «Мінск-Арэна» здольная змясціць максімум 12–13 тысяч фанатаў, што зрабіла яе самай маленькай пляцоўкай у мінулагоднім туры ўсё тых жа DM. Мінімальныя кошты квіткоў пры такой колькасці гледачоў будуць настолькі высокімі, што паездка на канцэрт каліфарнійскага квартэта ў Маскву ці Варшаву (нават з улікам адкрыцця візы!) наўрад ці будзе каштаваць больш. Адкладаем надзеі на Metallica ў Беларусі да ўзнікнення ў нашых шыротах дарагога пяцідзесяцітысячнага опэн-эйра.\nНаўрад ці трэба яшчэ раз пераказваць усю гісторыю пра «чорныя спісы» дзеячаў культуры, якія, па словах прадстаўнікоў улады, не існуюць, што не перашкаджае ім загадкавым чынам працаваць. Беларускім фанатам «Ляпіса», зрэшты, не так і важна, існуюць гэтыя спісы ці не. Факт застаецца фактам: сёння канцэрты самага папулярнага беларускага гурта могуць адбывацца дзе заўгодна, але не ў Беларусі.\nСкептыкі могуць зазначыць, што «Ляпіс» выглядае ў адным спісе з Radiohead і Metallica даволі недарэчна. Аднак жа колькасць беларускіх гледачоў, якія б хацелі наведаць канцэрт «Ляпісаў», пэўна, перакрыла б колькасць прыхільнікаў любога замежнага гурта. Скончым на пазітыўнай ноце. Будзем верыць, што калі «Ляпісы» змогуць наступны раз выступіць у Мінску, у горадзе ўжо будзе вялікі прыгожы стадыён.


«І калі б мы не нанеслі прэвентыўны ўдар…» Як змяняецца рыторыка Лукашэнкі падчас вайны | Новы Час\n«І калі б мы не нанеслі прэвентыўны ўдар…» Як змяняецца рыторыка Лукашэнкі падчас вайны ва Украіне\nПаўтара месяца ва Украіне трывае вайна, якой Еўропа не бачыла з часоў Другой сусветнай. Беларусь у гэтай вайне — памагаты агрэсара, але гэта толькі паводле нормаў міжнароднага права. У сваёй уласнай сістэме каардынат рэжым Аляксандра Лукашэнкі зусім не такі — ён не памагаты, ён міратворац, ён на баку дабра. А што там плявузгаюць нядобразычліўцы, тое хай застанецца на іх сумленні і ў пастанове пракурора.\nПраўда, пачыналася ўсё для беларускага боку не так мірна-хораша. Яшчэ ў сярэдзіне лютага Лукашэнка казаў пра магчымы канфлікт ва Украіне куды больш ваяўніча і пагрозліва. Узгадалі яго выказванні на працягу гэтых ваенных тыдняў і адсачылі, як выразна змянялася рыторыка таго, хто яшчэ нядаўна прапанаваў Зяленскаму здацца.\nНаратыў першы: будзем стаяць ля Ла-Манша\nПакуль не надышло 24 лютага, напад Расіі на Украіну ўяўляўся нечым не надта рэальным. Таму на гэтай тэме можна было плесці прыгожыя карункі. Лукашэнка красамоўя не шкадаваў, і наконт украінцаў і іх маладога прэзідэнта выказваўся напышліва-паблажліва.\nТое, што ён маленькі «напалеончык», у якога «няма стрыжня», і які ані на што не варты, гучала з яго вуснаў часта і ўсё больш тонам бывалага палітычнага ментара. Той ментар меў гонар казаць украінскаму лідару, за якога прагаласавалі рэальныя 73% насельніцтва, фамільярнае «Валодзя», і гэта выглядала амаль як абыходжанне дасведчанага Жаглова з неафітам Шарапавым. «Твой нумар шаснаццаты»…\nСёння ўжо відавочна, што такое стаўленне да Зяленскага Мінск пазычыў у Масквы, куды Лукашэнка часцяком наязджаў з фармальнымі і нефармальнымі візітамі, як пенсіянер на лецішча. Два правадыры, якім гадоў на дваіх пад 140 і якія кіруюць у суме пад паўстагоддзя, пэўна гутарылі за зачыненымі дзвярыма і пра Украіну. І сыходзіліся на думцы, што колькі там таго клоўна з «Квартала». Націснуць на яго трэба, каб ён паклаў 40-мільённую краіну туды, дзе ўзяў. А тая, у сваю чаргу, па словах Лукашэнкі, найхутчэй вярнулася «ва ўлонне братэрскіх славянскіх народаў».\nМетады вяртання агучваліся ў кантэксце таго, што Украіна ёсць не болей чым марыянетка Захаду, і калі што — то і Кіеў возьмем за тры-чатыры дні, і ля Ла-Манша будзем стаяць, здзьмухваючы пыл з танкавай брані. Бо што там яны, на што здатныя… Мы ім вінтоўку пакажам, і «Валодзя Зяленскі адразу трухнуў».\nУсё гэта паказвала беларускае тэлебачанне, і ядзерны электарат Лукашэнкі набіраўся ганарлівасці — за рашучасць свайго нацыянальнага лідара, за моц беларускай зброі і беларускіх ваяроў, за спрадвечны саюз з Расіяй-матухнай, які можа горы звярнуць.\nА заўтра была вайна, і выявілася, што дыктатары-хаўруснікі моцна памыляліся.\nНаратыў другі: пляцоўка для перамоваў\nЗ дыктатарамі-хаўруснікамі здарылася тое, што ў спорце называюць недаацэнкай суперніка. У ноч на 24 лютага Расія абрынула на Украіну ўсю моц сваёй загадзя сцягнутай да межаў вайсковай групоўкі. Паляцелі ракеты і бомбы, загула авіяцыя, дэсант высаджваўся на парашутах наўпрост блізу Кіева… Грымела-ляцела ў тым ліку з боку Беларусі, дзе «планавыя вучэнні» раптам аказаліся ўдарным кулаком. Гэта аўтаматычна залічыла беларускі рэжым у саўдзельнікі расійскіх акупантаў, а пад пагрозай імклівага захопу аказалася ўся ўсходняя, паўднёвая і цэнтральная частка Украіны.\nАле Валодзя Зяленскі не трухнуў, як той прадказваў. Украінскі прэзідэнт у крытычнай сітуацыі паказаў сябе так, што аднойчы яму, безумоўна, усталююць помнік недзе на бачным месцы горада-героя Кіева. Адпаведна з ім павялі сябе і войскі, якія пачалі зацята адбівацца. І цывільнае мужчынскае насельніцтва, зладзіўшае сапраўднае паломніцтва ў ваенкаматы, каб запісацца ў тэрытарыяльную абарону. І жанчыны, якія пайшлі валанцёрыць, рыхтаваць кактэйлі Молатава і гатаваць ежу. Дый наогул усе-усе — уключаючы Захад, які хуценька распачаў магутны свой «ленд-ліз» з джавелінамі, сцінгерамі, экіпіроўкай і проста матэрыяльнымі сродкамі.\nШто бліцкрыг праваліўся, стала зразумела даволі хутка. Прыкладна праз тыя тры ці чатыры дні, якіх, паводле палкаводчаму генію Лукашэнкі, павінна было хапіць для параду перамогі на Хрышчаціку.\nЗ характэрнай для сябе прыроднай кемлівасцю беларускі ўдзельнік заваёўніцкай канцэсіі адчуў гэта раней, чым зразумелі ў пыхлівым Крамлі. І калі ў паветры залунала ідэя перамоваў паміж Расіяй і Украінай, Аляксандр Рыгоравіч імгненна «падставіў плячо» — прапанаваў беларускую тэрыторыю ў якасці перагаворнай пляцоўкі. То-бок фактычна заняў нейтральную пазіцыю, пераабуўшыся ў міратворца. Маўляў, мы ж за мір — то міру і пасадзейнічаем, як восем гадоў таму падчас вайны на Данбасе.\nТак быў здзейснены першы дэмарш ад Ла-Манша. Першы — але не апошні.\nНаратыў трэці: не мы развязалі гэтую вайну\nКрамлёўскі бліцкрыг не проста праваліўся. Крыху акрыяўшы ад першага шоку, украінцы пачалі даваць інтэрвентам такога дыхту, што тыя часцяком не ведалі, куды падзецца. Хіба што пачалі кашмарыць цывільнае насельніцтва, якое так і не выйшла сустракаць акупантаў з кветкамі ды хлебам-соллю. Пазней гэта прывядзе да гуманітарнай катастрофы ў Марыупалі, да жахлівых трагедый у Бучы і Краматорску, але пакуль да беларускага саюзніка ўзнікла вельмі сур’ёзнае пытанне.\nЛукашэнка, які так эмацыйна падтрымліваў супрацьукраінскія памкненні Пуціна, так і не адправіў беларускія войскі непасрэдна ў тэатр ваенных дзеянняў. Гэта, канечне, добра, бо патрапляе ў народныя жаданні (97% беларусаў не хочуць, каб наша армія ваявала ва Украіне), але неяк зусім не па-пацанску. Бо хто там казаў, што ў вырашальныя часы мы будзем стаяць плячо да пляча з Расіяй ды гібець з ёй у адным акопе?\nЗрэшты, казаць і рабіць — часта вельмі розныя паняцці. Нават у сітуацыі, калі саюзнік нясе велізарныя страты і ягоныя вайскоўцы гінуць у прамысловых маштабах.\nДалей — болей. Неўзабаве Лукашэнку прыйшлося апраўдвацца і за тое, што з беларускай зямлі ў бок Кіева ляцяць ракеты. Ляцяць — і руйнуюць пабудовы, забіваюць людзей. Тое, як ён гэта патлумачыў, ужо ўвайшло ў ваенны фальклор і працягвае ўваходзіць. Бо тыя словы стварылі надта вірусны мем, які бадзяецца па інтэрнэт-прасторы ды смяшыць людзей.\n«А вам зараз пакажу, адкуль на Беларусь рыхтаваўся напад. І калі б за шэсць гадзін да аперацыі не быў нанесены прэвентыўны ўдар па пазіцыях — чатыры пазіцыі, я зараз пакажу, карту прывёз — яны б атакавалі нашыя войскі, Беларусі і Расіі, якія былі вучэннях. Таму не мы развязалі гэтую вайну, нашае сумленне чыстае»,\n— сказаў Лукашэнка 11 сакавіка на чарговай сустрэчы з Пуціным, і гэтыя словы адразу сталі знакамітымі, а потым пачалі жыць уласным жыццём.\nАле ж варта не забывацца на галоўнае: не мы развязалі — яны, відаць, вымусілі нанесці прэвентыўны ўдар. Спачатку па ўсім перыметры, а потым — па Марыупалі, па Чарнігаве, па Харкаве, ды ўсё часцей не па інфраструктуры, а наўпрост на гарадскіх вуліцах і кварталах, калі з-пад абломкаў потым даставалі дзясяткі трупаў.\nНаратыў чацвёрты: а мы тут не пры чым\nДаўно заўважана: калі Аляксандр Лукашэнка спрабуе дыстанцыявацца ад нейкіх супольных з Расіяй ініцыятыў, з асаблівым імпэтам прарасійскі парадак дня прасоўвае беларуская прапаганда. Менавіта так адбываецца і зараз.\nДзяржаўныя медыя гэтымі днямі і тыднямі дакладна цалкам з РФ. І ў адзіным парыве паўтараюць замшэлыя мантры крамлёўскіх СМІ. Тут табе і марыянетка Зяленскі, якім кіруе калектыўны Захад. І нацбатальёны «украў», якія шмаляюць па сваіх жа гарадах і потым вінавацяць у гэтым далікатных расійскіх вайскоўцаў. І зласлівыя англасаксы, якія ўсё гэта прыдумалі, каб пасварыць славянскія народы і парушыць іх непарушнае братэрства.\nЧасам наогул даходзіць да таго, што беларускія дзяржаўныя выданні наўпрост рэпосцяць паведамленні салаўёўска-кісялёўскага агітпрапа, бо навошта ствараць свой кантэнт, калі і чужы добра патрапляе ў струмень.\nМіж тым сам Лукашэнка працягвае аддаляцца ад эпіцэнтра, дзе славутыя рускія віцязі гераічна змагаюцца з бандэраўцамі за вызваленне паланёнага імі простага народа. Чарговы акт адпаўзання ад пуцінскай авантуры тэлекамеры зафіксавалі 7 красавіка.\nВыступаючы перад сваёй Радай бяспекі, Лукашэнка за словам у кішэню не лез. Выказваўся эмацыйна, але (як звычайна) шматзначна і тактычна выверана. Ён назваў вайну вайной, а не нейкай там спецаперацыяй. Пакрыўджана паскардзіўся, што Беларусь «бяздоказна зрабілі памагатым агрэсара», тым самым фактычна прызнаўшы агрэсарам Расію. Зноў зрабіў важкі акцэнт на сваёй ролі міратворца, які стараецца «наладзіць дыялог паміж бакамі канфлікту».\nІ ў рэшце рэшт заявіў аб тым, што Беларусь мусіць быць удзельніцай будучых перамоваў паміж Украінай і Расіяй ледзьве не ў якасці асобнай структурнай адзінкі.\nАб гэтай апошняй тэзе аналітыкі будуюць здагадкі дагэтуль. Мы ж сёння пра іншае — пра рыторыку Лукашэнкі, якая падчас расійска-ўкраінскай вайны відавочна мянялася ва ўнісон навінам з франтоў. Ад фанабэрыстай ваяўнічасці сярэдзіны лютага Аляксандр Рыгоравіч паступова сышоў у сакавіцкую міралюбнасць і дурамараўскае «А я тут ні пры чым».\nГэта слушная прыкмета: перамогі ў гэтай вайне хвалёнай арміі РФ не відаць. То і няма чаго далей сядзець з Пуціным у адным акопе, тым больш якая карысць з яго — моцна пабітага ды абкладзенага санкцыямі. Самы час паклапаціцца аб уласным самазахаванні. А калі пашанцуе — то і аб якімсьці здабытку, бо дзе толькі наша не прападала за 28 гадоў.\nІмпарт расійскіх тавараў ва Украіну цалкам забаронены\nВаенныя парады ў Мінску вырашылі праводзіць толькі ў юбілейныя даты


8 ліпеня 2013Архіў...\nЛетняя школа рускай мовы для замежных грамадзян пачала сваю працу ў Беларускім дзяржаўным універсітэце сёння, 8 ліпеня, на факультэце даўніверсітэцкай адукацыі. Яе ўдзельнікамі стануць больш за 50 студэнтаў з 10 краін свету: Германіі, Іспаніі, Вялікабрытаніі, Турцыі, Кітая, Рэспублікі Карэя, Ірана, Японіі, Ірака і В'етнама.\nШматгранная праграма школы ўключае культурна-моўную адаптацыю, практычны карэкціровачны лексіка-граматычны курс, а таксама інтэнсіўны курс маўленчай практыкі і чытання. Акрамя таго, навучэнцы пройдуць курс прафесійна арыентаванай мовы турызму, бізнесу і камерцыі і асвояць працу з інтэрнэт-рэсурсамі і аўтэнтычнымі відэаматэрыяламі. Навучальныя групы сфарміраваны ў адпаведнасці з праграмамі навучання і узроўнем валодання рускай мовай.\nАрганізатары летняй школы ставяць перад сабой наступныя задачы: пагрузіць навучэнца ў моўнае асяроддзе, у рэальных умовах паказаць прагматычныя сацыякультурныя сітуацыі, пракаментаваць іх, павысіць унутраную матывацыю да засваення рускай мовы. А для азнаямлення замежных студэнтаў з беларускімі нацыянальнымі традыцыямі ў рамках школы прапануецца шырокая экскурсійная праграма па маляўнічых і гістарычных мясцінах Беларусі.\nПраца гадовай школы працягнецца да канца жніўня.\nДадатковая інфармацыя па тэл. 284 15 70.


14:00 20.09.2016 (абноўлена 11:46 22.09.2016)\nЦяпер не патрабуецца спецыяльнай рэгістрацыі для ўстаноўкі гэтага абсталявання ўнутры будынкаў і збудаванняў, а таксама на любых відах наземнага транспарту.\nМІНСК, 20 вер — Sputnik. Міністэрства сувязі і інфарматызацыі Беларусі ўнесла змяненні і дапаўненні ў пералік радыёэлектронных прылад, якія не падлягаюць спецыяльнай рэгістрацыі: у яго ўключаны Wi-Fi-перадатчыкі, якія ўсталёўваюцца на наземным транспарце.\nПастанова Мінсувязі была прынята 29 жніўня, але апублікавана на Нацыянальным прававым інтэрнэт-партале толькі ў аўторак.\nУвосень 2015 года адзін з беларускіх мабільных аператараў анансаваў запуск праекта па ўстаноўцы бясплатных кропак доступу ў інтэрнэт у гарадскіх аўтобусах у Мінску. Аднак праект быў згорнуты, паколькі па заканадаўстве неабходна ўзгадняць устаноўку Wi-Fi-перадатчыкаў з дзяржпрадпрыемствам "БелДІЭ" і атрымліваць спецыяльны дазвол Мінабароны.\nЗгодна з пастановай Мінсувязі, цяпер не патрабуецца рэгістрацыя радыёэлектронных сродкаў бесправаднога шырокапалоснага доступу групы стандартаў IEEE 802.11, якія выкарыстоўваюць паласу радыёчастот 2400-2483,5 МГц, з выхадной магутнасцю перадатчыка 100 мВт і меньш.\nУ прыватнасці, не падлягаюць абавязковай рэгістрацыі такія прылады, калі яны ўсталёўваюцца ўсярэдзіне будынкаў і збудаванняў, "а таксама ў аўтамабільным, чыгуначным, унутраным водным, гарадскім электрычным транспарце (далей — транспартныя сродкі) і не выкарыстоўваюць антэны, якія ўстанаўліваюцца па-за будынкамі, збудаваннямі і транспартнымі сродкамі".\nТэлекамунікацыйныя паслугі, Бесправадныя тэхналогіі, Інтэрнэт, Белдзяржінспекцыя па электрасувязі (БЕЛДІЭ), Міністэрства сувязі РБ, Мінск


Галоўная ➠ Будаўніцтва і рамонт ➠ Электромонтаж пад ключ асаблівасці і этапы работ\nЗвычайна, электромонтаж пад ключ робяць кваліфікаваныя спецыялісты - праф электрыкі. Адшукаць іх у наш час не складзе працы, а кошт паслуг знаходзіцца ў залежнасці ад характару і аб'ёмаў дзейнасці. У выпадку новага будаўніцтва, комплекс электрамантажных работ таксама можна замовіць у вашай будаўнічай фірме, да прыкладу, КСК Буд з Іванава (хттп: // кцкстрои. Ру /) робіць ўвесь комплекс работ «ад А да Я». Зрэшты, пры наяўнасці адпаведных здольнасцяў і маленькага аб'ёму работ можна выпрабаваць нічога зрабіць і сваімі сіламі, але ўлічыце - без наяўнасці вопыту ўсё можна атрымаць траўму альбо папсаваць дарагую тэхніку ў выніку кароткага замыкання.\nЗ чаго пачынаюцца электрамантажныя працы?\nЭлектронныя працы пачынаюцца з стварэння праекта. Калі гэта новы шматкватэрны альбо асабісты дом, пабудаваны забудоўшчыкам, то тут ужываецца тыпавы праект, хоць цяпер нярэдка нават ён адсутнічае. У гэтай сітуацыі драты прокидывают да ўваходу ў кватэру, а новы ўладальнік самастойна працягвае іх да пакояў і размяркоўвае па іх.\nДалей ўласнік самастойна робіць падрыхтоўчы план. Інжынерная выразнасць тут не патрэбна - ён павінен толькі паказаць, дзе б жадаў бачыць разеткі, выключальнікі, размеркавальныя скрынкі і іншыя прадметы. Адзнакі лепш зрабіць прама на сценках і столі, прадумаўшы, дзе і як будзе стаяць мэбля і тэхніка, размешчаны асвятляльныя прыборы. Потым падрыхтоўчы план варта перадаць інжынеру. Ён вырабіць карэкціроўку нейкіх момантаў, таксама дасць прынцыповыя саветы. Як праект будзе ўзгоднены, узнікаюць усе падставы для правядзення галоўных электрамантажных работ.\nГалоўныя этапы работ\nРобіць электрамантажныя працы пад ключ адзін альбо некалькі прафесіяналаў. Пры ўсім гэтым варта адразу пазначыць ўвесь пералік работ, якія электрыкі павінны выполнитьа канкрэтна:\nштробление сценак. Натуральна гэтую дзейнасць робяць у гэтым выпадку, калі ёсць тынкоўка. Калі ж яе няма, то драты фіксуюць з дапамогай азбесту і крапежных дэталяў. Памятаеце, што ўстаноўка правадоў на голыя сценкі выйдзе даражэй. Месца, дзе будуць разеткі, размеркавальныя скрынкі і іншыя складнікі спецыяльна падрыхтоўваюць, паглыбляючы адтуліну. Таксама вызначаюцца з месцам, дзе будзе ўсталяваны лічыльнік электроннай энергіі і, пры наяўнасці, стабілізатар напружання;\nпракладка правадоў. На гэтым кроку толькі пракладваюцца драты, ўсталёўваць размеркавальныя скрынкі, разеткі і іншыя прадметы спец будзе пасля правядзення аздобных прац.\nУ заканчэнні работ кваліфікаваныя спецыялісты правяраюць ўсе драты для перакананасці ў тым, што адсутнічаюць парывы ў жылах, якія могуць прывесці да адсутнасці напружання ў сеткі і да кароткага замыкання, а ў маючым адбыцца - да пажару. Падключэнне да цэнтральнай сістэме забеспячэння адбываецца пасля таго, як будуць аформлены дакументы, і працаўнік Энергазбыту ўсталюе пломбу на лічыльнік электроннай энергіі.


НЕВЯДОМЫЯ ЗЛАЧЫНЦЫ АБАКРАЛІ РЭДАКЦЫЮ ГАЗЭТЫ "ЗГОДА"\nКрадзеж у рэдакцыі "Згоды" быў учынены глыбокай ноччу. Учора супрацоўнікі заставаліся на працы да позьняга вечара. А сёньня раніцай убачылі адчыненыя дзьверы кватэры, дзе месьціцца рэдакцыя, і разламаныя кампутары.\nГаворыць галоўны рэдактар "Згоды" Аляксей Кароль:\n(Кароль: ) "Зьнятыя ўсе вінчэстэры, дзе захоўваецца інфармацыя, відэакарты, зьнік мадэм і платы памяці. Па сутнасьці праца рэдакцыі зараз спаралізаваная. Зьніклі ўсе праграмы, інфармацыя, набраныя артыкулы й архівы".\nПры гэтым галоўны рэдактар заўважае, што невядомыя злачынцы чамусьці не ўзялі даволі вялікую суму грошай, лічбавы фотаапарат, які каштуе 800 даляраў, дарагія маніторы ды іншыя каштоўныя рэчы. Іх цікавілі толькі жорсткія дыскі кампутараў, дзе захоўваліся матэрыялы чарговага нумару газэты. Матэрыяльны кошт гэтых кампутарных дэталяў значна ніжэйшы за кошт тых рэчаў, якія злодзеі не кранулі.\nТаму Аляксей Кароль робіць выснову, што гэтае злачынства ўчыненае зусім ня з мэтай абагачэньня. Галоўны рэдактар "Згоды" працягвае:\n(Кароль: ) "Мы расцэньваем гэта як факт агульнай кампаніі супраць незалежных СМІ. У "Народнай Волі" зачыненыя рахункі, "Нашу Свабоду" судзілі. І таксама як акцыю застрашэньня незалежнай прэсы з мэтай паралізацыі яе дзейнасьці".\nКрадзеж кампутарнай тэхнікі ў рэдакцыі тыднёвіка "Згода", заснаванага ў 1992 годзе, які выходзіць у Менску трохтысячным накладам — ня першы падобны выпадак. Жорсткія дыскі з інфармацыяй кралі ў газэты "Навіны", часопіса "Полымя", у Беларускага Гельсынскага камітэту, у "Прававой дапамогі насельніцтву" ды іншых грамадзкіх і праваабарончых арганізацыяў. І ніводнае з гэтых злачынстваў дагэтуль не раскрытае.\nТаму Аляксей Кароль не зьбіраецца зьвяртацца па дапамогу да міліцыі, бо, на ягоную думку, гэта бессэнсоўна. Галоўны рэдактар "Згоды" кажа, што невядомыя злачынцы часткова дасягнулі сваёй мэты — наступны нумар газэты, хутчэй за ўсё, ня выйдзе.\nАляксей Кароль мае намер зьвярнуцца да калегаў зь іншых недзяржаўных СМІ з просьбай пазычыць кампутары і дапамагчы аднаўленьню інфармацыйнай базы "Згоды".


Нашы прафесіі © Костюковичский профессиональный лицей № 8\nadmin 15.11.2019 14:00\nАсноўныя віды дзейнасці штукатура- звязаныя з выкананнем тэхналагічных аперацый па аздабленні будынкаў і памяшканняў.\nДа асноўных абавязкаў тынкоўшчыка адносяцца:\nадбіванне і рамонт тынкоўкі сцен, столяў, карнізаў, аконных і дзвярных адхонаў;\nабліцоўванне сцен пліткай з заладкай і шпаклевкой швоў;\nрасшыўка швоў на столях, сценах і фасадах будынкаў;\nўстаноўка маякоў на выяўленых расколінах у сценах, столях і назіранне за імі;\nПрафесія прадаўца з'явілася ў тыя даўнія часы, калі паўстала неабходнасць абмену таварамі паміж родамі і плямёнамі. Па меры развіцця грамадства, удасканальвалася і арганізацыя працэсу куплі-продажу тавараў. Менавіта таму ў цяперашні час паўстала шмат розных спецыялізацый прафесіі прадавец. Гэта і прадавец харчовых тавараў, прамысловых тавараў, і прадавец кансультант, і прадавец касір і мноства іншых.\nУ невялікім краме усе функцыі па ўзаемадзеянні з пакупнікамі, падборы тавару, яго продажы выконвае адзін чалавек. Тут прафесія прадаўца ўключае ў сябе амаль усе якія ўзніклі ў сучаснай гандлі спецыяльнасці. Іншая справа гандаль у вялікім супермаркеце. Багацце тавараў, вялікі паток пакупнікоў, неабходнасць хуткіх грашовых разлікаў з імі прывялі да падзелу абавязкаў паміж работнікамі і ўзнікненню вузкаспецыялізаваных прафесій, у назве якіх засталося слова прадавец. Такое абагульненае назву вялікай колькасці людзей, якія працуюць у гандлёвых кропках ад маленькага прыватнага крамачкі да вялізнага гандлёвага цэнтра, стварае запатрабаванасць прафесіі прадаўца любой спецыялізацыі.\nЭлектразваршчык ручной зваркі выконвае работы па зварцы і рэзанні металічных дэталяў рознай канфігурацыі і па выразанні з ліставога металу нарыхтовак разнастайнай формы і адтулін рознай велічыні і формы. Ён вырабляе падрыхтоўку злучаных частак для зваркі і зачыстку зварных швоў пасля яе, зварку гарызантальным, вертыкальным і потолочным швом, заварванне ракавін і расколін на дэталях, выконвае рэзанне металу на паўаўтаматычных і аўтаматычных машынах.\nВарта толькі паглядзець, колькі вакол нас звараных з металу вырабаў, каб зразумець, якое значэнне маюць гэтыя прафесіяналы для грамадства. Металаканструкцыі зварваюцца часцей за ўсё менавіта электрадугавой або газавай зваркай. Гэта адна з найбольш паважаных тэхнічных спецыяльнасцяў. Калі выключыць іх працу з тых месцаў, дзе яна цяпер знаходзіцца, то наш свет распаўся б па швах.\nШвачка займаецца пашывам і рамонтам адзення як уручную, як і з дапамогай адмысловых машын. У яе руках асобныя дэталі (гузікі, карункі, лоскуты тканіны і т. Д.) Ператвараюцца ў іміджавыя рэчы. Паслугамі швачкі карыстаюцца буйныя фабрыкі, дзяржаўныя і прыватныя атэлье, таксама яна можа працаваць на сябе.\nНа прадпрыемстве гэты спецыяліст з'яўляецца часткай суладнай каманды, дзе працэс пашыву разбіты на асобныя аперацыі, замацаваныя за кожным працаўніком. Да прыкладу, хто-то сшывае дэталі, члены іншы брыгады прасуюць, правяраюць якасць вырабаў. У атэлье пералік абавязкаў швачкі разнастайней, бо чым менш чалавек у калектыве, тым больш аперацый выконвае кожны працаўнік. Дарэчы, швачка займаецца не толькі пашывам адзення, але таксама вырабаў са скуры, футра, у тым ліку і абутку, сумак.\nВальшчык лесу - спецыяліст, які займаецца арганізацыяй і правядзеннем лесанарыхтоўчых работ. Асноўны абавязак - валка лесу.\nГэта праца няпросты, ён па плячы сапраўдным мужчынам! Вальшчык лесу - лідэр, які каардынуе дзейнасць ўсёй брыгады, задае тэмп. Большую частку працоўнага часу ён праводзіць на свежым паветры, аператыўна вырашаючы наступныя няпростыя задачы:\nвыконвае прафесійную валку дрэў;\nзаймаецца нарыхтоўкай галля і іншымі падобнымі работамі, выкарыстоўваючы пілы бензаматорных тыпу;\nажыццяўляе кіраўніцтва і аказвае дапамогу лесарубы;\nвыконвае рамонт піў, іншага інструмента;\nвырабляе адзіночную валку дрэў - ад падрыхтоўкі пляцоўкі да тралёўкі.\nСлесар па рамонце сельскагаспадарчых машын і абсталявання\nСлесар па рамонце сельскагаспадарчых машын і абсталявання гэта рабочы, які выконвае работы па рамонце, зборцы і рэгулёўцы вузлоў і агрэгатаў сельскагаспадарчых машын, камбайнаў і трактароў з заменай асобных частак і дэталяў.\nУ залежнасці ад разраду слесар па рамонце сельскагаспадарчых машын і абсталявання можа выконваць простыя ці больш складаныя працы:\nАпіло ¢ ванне вонкавых і ўнутраных паверхняў, зачыстка задзірын ў дэталяў.\nРубка металу ўручную.\nПадрыхтоўка вырабаў і вузлоў пад зварку і зачыстка пасля зваркі.\nПрамыванне, ачыстка і змазка дэталяў машын.\nМыйка і сліў масла з машын.\nАчыстка машын і трактароў ад бруду.\nРамонт, сэрвіс, наладка і рэгуляванне машын і абсталявання жывёлагадоўчых ферм і комплексаў.\nРазборка агрэгатаў электраабсталявання і прыбораў.\nАфармленне дэфектных ведамасцей на рамонт.\nТрактарыст-машыніст сельскагаспадарчай вытворчасці\nТрактарыст-машыніст сельскагаспадарчай вытворчасці - гэта чалавек, які кіруе рознымі трактарамі, а часам і грузавымі аўтамабілямі. Галоўная задача трактарыста - вырошчванне і ўборка сельскагаспадарчых культур. За ім жа замацоўваюцца функцыі па эксплуатацыі трактароў Вядома ж, прафесія трактарыста-машыніста заўсёды была і будзе патрэбнай і важнай прафесіяй. Гэта рамяство ў сваім родзе нават унікальна.\nМожна навучыцца кіраваць аўтамашынай, але стаць добрым кіроўцам можа не кожны. Тут важную ролю адыгрывае аператыўнае мысленне, здольнасць у самы кароткі час ацаніць дарожную сітуацыю і прыняць найбольш выгаднае рашэнне. Важна захоўваць пільнасць (не засыпаць) у аднастайнай дарожнай абстаноўцы.\nКіроўца павінен быць прадбачлівым, наглядальным і удумлівым (бачыць не толькі тое, што адбываецца на дарозе, але і тое, што вось-вось можа адбыцца, мяркуючы па паводзінах удзельнікаў руху). Прафесія вадзіцеля прад'яўляе вызначаныя патрабаванні і да фізічнай падрыхтоўцы, стане здароўя.\nКіроўцу патрэбныя ўважлівасць, вытрымка, шпаркасць рэакцыі. Вадзіцелі-дальнабойшчыкі павінны валодаць устойлівасцю да аднастайнасці, манатоннай, а тыя, хто працуе ва ўмовах інтэнсіўнага гарадскога руху, - добрай переключаемость увагі.\n(Што трэба ведаць?):\nВеданне правілаў дарожнага руху, прылада аўтамабіля, парадак і перыядычнасць выканання работ па тэхабслугоўванню. Здольнасць прадказваць развіццё дарожных сітуацый, хутка рэагаваць на змяненне сітуацыі, валоданне навыкамі кіравання аўтамабілем на ўзроўні аўтаматызму.


Мініяцюрная краіна цудаў у Гамбурґу на сайце Юрыя Міхеда\nМініяцюрная краіна цудаў у Гамбурґу\nУ жыцьці я бачыў ужо столькі, што мяне складана чымсьці зьдзівіць або прывесьці ў захапленьне. Гамбурґскаму музэю «Мініяцюрная краіна цудаў» гэта ўдалося. Вялізныя, максімальна дэталізаваныя і ўзрушаюча аніміраваныя макеты ў маштабе 1:87 прымусяць вас радавацца, як дзіця. Прызнаюся, што нават не стараўся асабліва фатаґрафаваць — каб напісаць добры справаздачу аб гэтым музэі, сюды трэба прыйсьці некалькі разоў, бо ў першы раз будзе занадта высокі «каэфіцыент афігеньня».\nАсноўная частка экспазыцыі складаецца зь некалькіх сэкцый, якія паказваюць розныя рэґіёны Нямеччыны і сьвету. Макеты не адлюстроўваюць у дакладнасьці нейкія канкрэтныя гарады, хутчэй, яны перадаюць агульную атмасфэру краіны або рэґіёну, якому прысьвечаныя. Зараз цалкам гатовыя 9 сэкцый — Швэйцарыя, Кнуфінґен (зборны вобраз сярэднестатыстычнага нямецкага горада), аэрапорт Кнуфінґена (заснаваны на аэрапорце Гамбурґа), сярэдняя стужка Нямеччыны, Баварыя, Аўстрыя, Гамбурґ, ЗША і Скандынавія. У працэсе стварэньня знаходзіцца экспазыцыя «Італія» (па стане на верасень 2015 году), якая павінна быць скончаная ў першай палове 2016 году, за ёй плянуецца стварэньне сэкцыі «Францыя».\nПрагляд пачынаецца са Швэйцарыі.\nЯна знаходзіцца на першым паверсе, у той час як астатнія — на другім. Гэта дазваляе адлюстраваць Альпы зь іх гарналыжнымі трасамі. Унізе спуску бачны ратрак, які яго апрацоўвае, а лыжнікі падымаюцца наверх у кабінках.\nА побач ідуць каровы.\nНейкі опэн-эйр фэстываль. Туалетныя кабінкі, намёты, куча народу.\nАсьвятленьне музэя працуе такім чынам, каб паказаць зьмену часу сутак. «Суткі» доўжацца 30 хвілін (па 15 хвілін на сьветлы і цёмны час), прычым зьмена адбываецца плаўна, цалкам сымулюючы каляровыя ґамы і інтэнсыўнасьць асьвятленьня на сьвітанку і заходзе. У цёмны час цацачныя гарады загараюцца агнямі вокнаў, ліхтароў і фараў.\nКнуфінґен, ўяўнае месца, якое прадстаўляе сярэднестатыстычны нямецкі горад.\nСярэдняя Нямеччына. Гэта якраз тое, што я апісваў у апавяданьнях пра вёскі і маленькія мястэчкі.\nЗамак Нойшванштайн у Баварыі.\nХоць «Miniatur Wunderland» і зьяўляецца самым вялікім у сьвеце музэем мініяцюраў, калі б вы проста захацелі яго абабегчы, не спыняючыся, вам бы спатрэбілася ўсяго некалькі хвілін. Але зрабіць гэта вам не ўдасца — прыйшоўшы сюды, вы затрымаецеся на цэлы дзень, разглядаючы дэталі, а потым захочаце прыйсьці яшчэ. Яны самыя разнастайныя — часам сьмешныя, часам сумныя, часам 18+, часам чароўныя — але абсалютна заўсёды дзівяць сваёй прапрацоўкай, рэалістычнасьцю і неверагоднай разнастайнасьцю. На дадзены момант макеты займаюць агульную плошчу ў 1 300 квадратных мэтраў. У цацачных гарадах жыве 215 000 чалавечкаў, на вуліцах знаходзіцца каля 9 000 аўтамабіляў, па рэйках, агульная працягласьць якіх складае 13 кілямэтраў, езьдзіць каля тысячы чыґуначных саставаў. Амаль 4 000 дамоў, 228 000 дрэў і 335 000 ліхтароў. На будаўніцтва было выдаткавана 12 мільёнаў эўра і каля 600 000 чалавека-гадзін. Да моманту завяршэньня ўсіх заплянаваных экспазыцый (пачатак 2020-х гадоў) гэтыя лічбы павінны павялічыцца амаль удвойчы.\nСьвет намаляваны такім, як ён ёсьць, без цэнзуры.\nСамая ўражлівая частку экспазыцыі — аэрапорт Кнуфінґена, змадэляваны на вобраз і падабенства аэрапорта Гамбурґа.\nЦацачны аэрапорт цалкам аніміраваны і жыве сапраўдным жыцьцём. Самалёты прылятаюць, зарульваюць на стаянкі, абслугоўваюцца і зьлятаюць. Паміж імі рухаецца аэрадромная тэхніка — аўтобусы, запраўшчыкі, трапы, цягачы. На пасадку заходзіць борт «Emirates», а побач з ВПС чаргі на ўзьлёт чакаюць Ан-124 грузавой авіякампаніі «Волга-Днепр» і А-380 «Thai Airways».\nА за ім яшчэ — аэрапорт загружаны.\nУ дальняй частцы праходзіць выстава старых самалётаў.\nАэрапорт працуе і ўночы. Асьвятленьне такое ж, як і ў сучасным аэрапорце, у самалётаў гараць усе агні, уключаючы пасадкавыя фары і сьвятло ў салёне.\nУсе ПС размаляваныя ў ліўрэі рэальна існуючых авіякампаній. На стаянку заруліў Ту-154 ў размалёўцы «Аэрафлота». Да яго пад’ехала паліцыя. Напэўна, зьбіраюцца арыштоўваць чарговага расейскага дэбашыра. Дарэчы, у рэальным жыцьці Ту-154 ў «Аэрафлота» больш няма — іх вывелі з эксплюатацыі ў 2010 годзе, паколькі яны былі занадта састарэлымі і неэканамічнымі, а ў Эўразьвяз з-за моцнай шумнасьці ня лёталі зь 2006 году.\nА звышгукавыя «Канкорды» скончылі сваю лётную кар’еру яшчэ раней, у 2003 годзе (усе барты былі сьпісаныя і перададзеныя ў музэі), але ў гамбурскім музэі «Канкорд» таксама па-ранейшаму лётае. Толькі тут вы зможаце пачуць незвычайны роў яго рухавікоў на ўзьлёце — унутры кожнай мадэлі усталяваны гукавы дынамік, дзякуючы якому яна шуміць так жа, як рэальны прататып. Калі вы праведзяце ля аэрапорта дастаткова часу, вы ўбачыце шмат гістарычных і незвычайных самалётаў.\n«Сібір» і «Royal Jordanian» загружаюць баґаж\nСтары 707-й загарэўся, праз увесь аэрапорт да яго прыехаў пажарны разьлік. Падобныя падзеі актывуюць самі наведвальнікі, націскаючы на разьмешчаныя ў розных месцах музэя кнопкі.\nУкраінцы падцягнуліся на вінтавым Ан-12. У самалётаў рэальныя ня толькі ліўрэі, але і бартавыя нумары. Можаце ўбіць у Ґуґл аэрофлотаўскага RA-85811 або вось гэтыя D-ACPO і UR-CGU. Вы ўбачыце, што ў кожнай мадэлі ёсьць рэальны прататып.\nДарэчы, недакладнасьць. Пасьля пасадкі чатырохрухавіковага самалёта зьнешнія рухавікі заўсёды адключаюцца для эканоміі паліва, на стаянку самалёт зарулівае на двух астатніх. На вінтавых ПС гэта бачна візуальна, калі вам пашанцуе дзесьці ўбачыць чатырохрухавіковы турбавінтавы самалёт, які толькі што прызямліўся (гэта рэдкасьць), зьвярніце ўвагу. Але тут гэтага не ўлічылі, пасьля пасадкі Ан-12 рухаецца да стаянкі, але працуюць усе рухавікі.\nТым часам вялікі «Руслан» чакае дазволу на ўзьлёт. А калі ён стаіць каля карґо-тэрмінала, у яго адкрываецца рампа на носе.\nНевялікі відэролік, зьняты на тэлефон. Мадэлі самалётаў, вядома, па-сапраўднаму ня лётаюць — каб адлюстраваць ўзьлёт і пасадку, па цэнтры ЎПП ідзе адмысловая канаўка, адкуль паднімаюцца 2 мэталічныя падстаўкі (гл. фота паблізу). На іх і трымаецца самалёт.\nКалі вам пашанцуе, вы зможаце ўбачыць жарт стваральнікаў музэя — ґіґанцкую пчалу, якая прылятае ў аэрапорт некалькі разоў на дзень. У адрозьненьне ад самалётаў, пчала не садзіцца, а толькі пралятае над узьлёткай. Гэта відэа я знайшоў у інтэрнэце:\nАэравакзал мае максымальнае падабенства з арыґіналам. Дарэчы, ўнутры ён не пусты, а таксама прапрацаваны, але пра гэта крыху пазьней. Стаянка запоўненая аўтамабілямі.\nТаксісты чакаюць замоваў, пашыхтаваўшыся ў доўгую чаргу. Цікава, тут ёсьць Über?\nВыпадкова зазірнуў у адно з вокнаў гатэля побач. Вой, што гэта?! Ууу... У мяне батхёрт. Sogar das plastische Männchen hat eine Freundin, und macht täglich Liebe, aber ich werde nie im Leben dies haben.\nНават больш, чым аэрапорт, дзівіць уяўленьне сыстэма рухаючыхся аўтамабіляў Краіны цудаў, асабліва калі пачынаеш чытаць пра тое, як яна працуе. Сыстэма, на стварэньне якой пайшло некалькі тысяч чалавека-гадзін, неверагодна складаная. Усімі машынамі кіруе кампутар, дзе для кожнай машыны працуе асобны працэс, які 20 разоў на сэкунду разьлічвае ўсе магчымыя сытуацыі, ґрунтуючыся на яе месцазнаходжаньні, і тысячах іншых парамэтраў — часу сутак, дазволенай хуткасьці, дарожных знаках і правілах, сьветлафорных сыґналах, стане чыґуначных пераездаў, становішчы і хуткасьці іншых аўтамабіляў, праве на праезд, тыпе аўтамабіля, і іншых. Некаторыя аўтамабілі ездзяць па вызначаным маршруце (грамадзкі транспарт, сьмецьцявозы), некаторыя проста рандамна курсуюць па мясцовасьці, у некаторых ёсьць нейкая мэта (напрыклад, у пажарных машын, якія сьпяшаюцца на ўключаны наведвальнікамі музэя «пажар»). У залежнасьці ад усіх гэтых парамэтраў аўтамабіль выбірае свой далейшы шлях. Калі ёсьць некалькі варыянтаў, ён адвольна выбірае нейкі адзін, пры гэтым таксама ўлічваючы верагоднасьць таго ці іншага сцэнару (так грузавік, выбіраючы з магчымасьцяў ехаць у прамысловы або жылы раён, з большай верагоднасьцю абярэ першы варыянт). Усе аўтамабілі забясьпечаныя фарамі і іншымі сьветладыёднымі агнямі, якія ўключаюцца ўночы або падчас неабходнасьці. Пры спыненьні на трасе аўтамабіль ўключае аварыйку, пры тармажэньні — стоп-сыґналы, розныя службовыя аўтамабілі маюць пробліскавыя маячкі ці яшчэ нейкія ліхтары. Для рэалістычнасьці ў Скандынавіі фары працуюць і ўдзень, а ў Нямеччыне ўдзень зь імі працягваюць ездзіць 10% адвольна выбраных машын.\nУ сэкцыі «Амэрыка» грузавікі самастойна заяжджаюць на плятформы грузавога цягніка, пасьля чаго адпраўляюцца ў доўгае падарожжа па чыґунках Краіны цудаў (чыґункі злучаюць усе сэкцыі разам), а ў «Скандынавіі» аналяґічным чынам могуць катацца на караблі. Чыґункі ня менш складаныя, чым аўтамабільныя дарогі — у цягнікоў таксама ёсьць расклады, яны ідуць з рознай хуткасьцю і прыярытэтам.\nУ кожнай машыны ёсьць парадкавы нумар, а на адмысловай старонцы на сайце музэя можна паглядзець інфармацыю аб кожным аўтамабілі, уключаючы парамэтры, дату, калі ён быў сабраны (пабудова кожнага рухомага аўтамабіля займае ад 15 да 30 гадзін) і прабег (штогод кожны аўтамабіль праяжджае 500—1200 сапраўдных кілямэтраў). Зараз рухомых аўтамабіляў у музэі каля 300, пры бягучым узроўні тэхналёґій іх лік можна павялічыць да 1 000. Адзін з аэрадромных аўтобусаў мае нумар 227:\nКалі ў аўтамабіля разраджаюцца акумулятары, ён самастойна заяжджае на ўтоеную ад вачэй наведвальнікаў зарадачную станцыю, чакае да поўнай зарадкі, а затым зноў адпраўляецца ў дарогу.\nНа фатаґрафіі ніжэй адлюстраваная цалкам функцыянальная машына-пыласос. Падарожнічаючы па трасах, яна зьбірае зь іх пыл. Такія ці падобныя машыны маюць усе 4 сэкцыі з аўтамабільным рухам (дызайн аднаго з пыласосаў зроблены ў стылі «Шалёнага Макса»). Пыласос выязджае на дарогі 2 разы на тыдзень. Зразумела, гэта не замяняе ручную чыстку экспанатаў, але дзякуючы яго рабоце час паміж рэґулярным тэхабслугоўваньнем, якое праходзяць усе аўтамабілі, павялічваецца ўдвая.\nГамбурґ. У цэнтры бачная Царква сьвятога Міхаіла.\nГамбурґ уночы. На дарозе ўтварыўся затор.\nСтадыён «Імтэх Арэна». У галаве гучыць гімн УЕФА: «Die Meister! Die Besten! Les Grandes Équipes! The Champions!»\nМост Кёльбранд (Köhlbrandbrücke), адна са славутасьцяў Гамбурґа.\nМожна зазірнуць усярэдзіну Філярмоніі.\nСкандынавія. Вада сапраўдная, па ёй рухаюцца караблі.\nКарабель некуды сплывае, а потым прыходзіць зь іншага боку.\nДанія, пясчаныя пляжы.\nПаўночная частка Скандынавіі пакрытая сьнягамі.\nУ сэкцыі «Амэрыка» змадэляваны рэґіён, які ў ЗША называецца «Горны захад» — горы, малая населенасьць, і доўгія хайвэі, па якіх падарожнічаюць вялікія амэрыканскія фуры.\nЗ гарадоў прадстаўленыя Маямі і Лас-Вэґас.\nАдразу накацілі ўспаміны, настолькі добрыя, што ад іх зрабілася невыносна сумна. Эх...\nУзяць бы тут напракат машыну і рушыць у падарожжа... Werde ich jemals in der Lage sein, die Vergangenheit hinter mich zu lassen?\nА гэта, здаецца, Оэшэн-драйв. Амэрыка, Амэрыка.\nКалі ў аб’ектыў ня трапляюць наведвальнікі або агароджы, выгляд не адрозьніць ад сапраўднага. Як быццам горад з квадракоптэра або самалёта.\nКанец сьвету матрыцы.\nАкрамя асноўных макетаў, ёсьць таксама спэцыяльныя адзінкавыя тэматычныя экспанаты. Вельмі цікавыя дзьве серыі макетаў, якія паказваюць гісторыю Нямеччыны і Бэрліна. Сэрыя стэндаў адлюстроўвае зборны вобраз краіны ў розны час — старажытнасьць, сярэднявечча, новы час, пачатак дваццатага стагодзьдзя (Першая сусьветная і Вэймарская рэспубліка), дыктатуру нацыянал-сацыялістаў і Другую сусьветную вайну.\nСтрашныя старонкі гісторыі.\nПасьляваенная гісторыя адлюстраваная ў сэрыі «Бэрлін», якая мадэлюе выгляд сталіцы ў пэрыяд ад 1945 да 1989 гадоў, наглядна дэманструючы ваеннае разбурэньне і пасьляваеннае аднаўленьне, а таксама падзел краіны — узьвядзеньне і падзеньне Бэрлінскае сьцяны.\nПачатак падзелу. Народ спрабуе ўцякаць ад камуністаў праз вокны дамоў.\nУ музэі можна паглядзець ня толькі на мадэлі, але й на тое, як усё працуе. У сярэдзіне знаходзіцца пульт кіраваньня макетамі.\nЯк ужо гаварылася вышэй, мадэлі ня проста ездзяць на батарэйках па коле. Яны кіруюцца адзінай цэнтралізаванай і вельмі складанай сыстэмай, якая разьлічвае маршруты транспарту, пераводы стрэлак, кіруе «палётамі» ў аэрапорце. Безь яе стварэньне такога руху было б немагчымым, усе рухомыя мадэлі проста па сутыкаліся б.\nТрансьліруюцца запісы з розных усталяваных на мадэлях камэр, напрыклад, на верхнім экране зараз ўключылася трансьляцыя з аднаго зь лякаматываў, якія ідуць па рэйках.\nНа правым экране бачна тое, што адбываецца за кулісамі аэрапорта — «адляцеўшыя» барты чакаюць свае чаргі на вяртаньне.\nМадэль на ранейшай стадыі. Чарцяжы, дэталі, нарыхтоўка для корпуса і ўладкаваньне шасі.\nЦягнік з гэтым рухавіком унутранага згараньня, які працаваў на паліве з фэрмэнтаванай квашанай капусты, які выкарыстоўваўся падчас гонак у перадачы James May’s Toy Stories (2011), дзе каманда зь Мініяцюрнай краіны цудаў спаборнічала з анґельскай камандай. Маршрут у заходняй Анґельшчыне даўжынёй 16 кілямэтраў (сапраўдныя кілямэтры для цацачнага цягніка!) трэба было пераадолець у 3 раўндах — першы з паравымі рухавікамі, другі са звычайнымі электрычнымі, дзе электрычнасьць падаецца праз рэйкі, а трэці — зь любымі іншымі. Цягнік на фота ніжэй ня справіўся са сваёй задачай — ён зваліўся з рэек і рухавік выбухнуў. Замест яго давялося выкарыстоўваць лякаматыў на літый-іённых батарэях.\nМайстэрня, у якой вырабляюць мадэлі. На пярэднім пляне бачны няскончаны карабель. Дарэчы, некалькі раз у дзень арґанізуюцца ўнутраныя экскурсіі, каб паглядзець як усё працуе, але я туды не пасьпеў.\nУ канцы музэя знаходзіцца крама, дзе прадаюцца сотні мадэлек, аналяґічных тым, што выстаўленыя ў экспазыцыі. Продажы напэўна велізарныя, бо дзеці, якія выходзяць з музэя, знаходзяцца пад уражаньнем і напіраюць на бацькоў так, што ў тых не застаецца шанцаў.\nПры куплі білета на ўваходзе пытаюцца, адкуль вы прыехалі, а на спэцыяльным экране адлюстроўваюць ґеаґрафію наведвальнікаў. Трэба ж, тут было 208 чалавек з Паўночнай Карэі.\nДэталі, дэталі, дэталі. Іх можна разглядаць гадзінамі, і яны сустракаюцца ў самых нечаканых месцах. Пячоры, сакрэтныя пакоі навукоўцаў-вар’ятаў, дыназаўры, каханцы, што схаваліся, я нават не ўяўляю, колькі ў гэта ўкладзена працы і ўяўленьня.\nУвогуле, распавесьці пра гэты музэй нельга — яго можна толькі ўбачыць. Дарэчы, калі ў вас няма магчымасьці прыехаць у Гамбурґ, атрымаць уяўленьне можна пры дапамозе Google Streetview, дзе ёсьць спэцыяльная сэкцыя, прысьвечаная Мініятурны краіне цудаў. Google зрабіў кругавыя панарамы, такія ж, як для вуліц звычайных гарадоў. Настойліва раю іх паглядзець. Для прыкладу, вуліца Лас-Вэґаса, пускавая ўстаноўка касьмічнага шатла, тэрмінал аэрапорта ўнутры, узьлёт самалёта паблізу, гамбурскі стадыён (там ёсьць голы мужык, які выскачыў на поле), прагулка вуліцамі Кнуфінґена (для гэтага выкарыстоўваўся аўтамабільчык з камэрай). Праглядаючы гэтыя панарамы, у чарговы раз пераконваешся, што многія дэталі макетаў навогул немагчыма ўбачыць, калі вы прыйшлі ў якасьці звычайнага наведвальніка, яны цалкам схаваныя ад вачэй.\nШто яшчэ паказаць напрыканцы? Мабыць, вось гэтае відэа. Тут распавядаецца, як чысьцяць макеты. Два разы на год экспанаты падвяргаюцца інтэнсыўнай ўборцы — іх старанна пыласосяць, адціраюць і мыюць растворамі для чысткі (асабліва гэта тычыцца рэек, кожны мілімэтр якіх даводзіцца старанна адціраць ад укатанага коламі цягнікоў пылу). Гэтае відэа зь іх афіцыйнага каналу, вельмі раю на яго зайсьці, там шмат цікавага.\nНаклейка на выхадных дзьвярях. У людзей ёсьць пачуцьцё гумару :-)\nНа гэтым сэрыя апавяданьняў пра Гамбурґ канчаецца. Акрамя Краіны цудаў, я схадзіў таксама ў гістарычны музэй, які таксама вялікі і цікавы, але пра яго я пісаць ужо ня буду, проста выкладу некалькі фатаґрафій.\nЛя гістарычнага музэя знаходзіцца прыгожы парк, адно з самых прыемных і спакойных месцаў выдатнага горада Гамбурґа.\n# Нямеччына, Гамбурґ, Музэй


12.11.2020 12:28 Прафесійна-тэхнічная адукацыя\nІнавацыйныя змены, якія адбываюцца ў сістэме прафесійнай адукацыі, закранаюць усе напрамкі дзейнасці ўстаноў, у тым ліку і выхаваўчую работу. Педагогі знаходзяцца ў пошуку форм работы, якія адпавядалі б патрабаванням часу, працуюць над абнаўленнем зместу работы, арганізацыяй выхаваўчай прасторы, каб дасягнуць найлепшых вынікаў у прафесійна-асобасным развіцці будучых спецыялістаў. Свой пошук вядуць і ў Салігорскім дзяржаўным каледжы і маюць у гэтым поспехі.\nВа ўстанове эфектыўна вырашаюць задачы арганізацыі выхаваўчага працэсу, які арыентаваны на цесную сувязь тэорыі і практыкі, тут ёсць багаты арганізацыйны і метадычны патэнцыял, шэраг кваліфікаваных і матываваных работнікаў. Каб удасканальваць выхаваўчую работу і знаходзіць новыя гарызонты развіцця, у каледжы працуюць над рэалізацыяй эксперыментальнага праекта “Распрацоўка і апрабацыя форм і метадаў выхавання, заснаваных на кампетэнтнасным падыходзе ва ўстанове адукацыі”. Кампетэнтнасны падыход сёння актыўна прымяняецца ў адукацыйным працэсе і прадугледжвае, што ў навучэнца павінны фарміравацца пэўныя кампетэнцыі — вучэбныя, даследчыцкія, сацыяльна-асобасныя, камунікатыўныя, інфармацыйныя, здароўезберагальныя. Задачай педагогаў у сістэме прафесійнай адукацыі з’яўляецца выхаванне ў будучых спецыялістаў, рабочых не толькі прафесійных уменняў, але і самастойнасці ў прыняцці рашэнняў, мэтанакіраванасці ў дзеяннях і ўчынках, здольнасці да самавыхавання, умення мець зносіны з людзьмі навокал і многае іншае. Вырашыць усе гэтыя задачы немагчыма без эфектыўнай выхаваўчай работы. Вось чаму кампетэнтнасны падыход аказаўся ў цэнтры ўвагі ў каледжы, і сёння выхаваўчая работа тут скіравана менавіта на фарміраванне важных для выхаванца кампетэнцый.\nДля рэалізацыі праекта створана творчая група пад кіраўніцтвам дырэктара каледжа А.М.Хаміцэвіч. У яго рэалізацыі бяруць удзел навучэнцы 7 груп, усяго каля 200 чалавек. У рамках праекта былі распрацаваны міні-праекты духоўна-маральнай, грамадзянска-патрыятычнай, эстэтычнай, здароўезберагальнай накіраванасці. Важныя аспекты, на якія робіцца акцэнт, — пошук новых форм для традыцыйных напрамкаў работы, а таксама актывізацыя прымянення інфармацыйных тэхналогій падчас арганізацыі выхаваўчай работы.\nСёння ў Салігорскім дзяржаўным каледжы навучаюцца каля 1100 юнакоў і дзяўчат: 559 чалавек — на ўзроўні ПТА, 355 — на ўзроўні ССА, 177 — на завочным аддзяленні. Будаўнічае аддзяленне каледжа выпускае муляраў, мантажнікаў будаўнічых канструкцый, тынкоўшчыкаў, абліцоўшчыкаў-плітачнікаў, маляроў, цесляроў, бетоншчыкаў, арматуршчыкаў. На політэхнічным аддзяленні вядзецца падрыхтоўка кваліфікаваных рабочых па наступных прафесіях: электраслесар, электрагазазваршчык, слесар-рамонтнік, мантажнік тэхналагічнага абсталявання і звязаных з ім канструкцый, электраманцёр па рамонце і абслугоўванні электраабсталявання, токар, фрэзероўшчык. Выпускнікі політэхнічнага і будаўнічага аддзяленняў атрымліваюць прафесійна-тэхнічную адукацыю. На педагагічным аддзяленні вядзецца падрыхтоўка спецыялістаў на ўзроўні сярэдняй спецыяльнай адукацыі выхавальнікаў дашкольнай адукацыі і настаўнікаў фізічнай культуры.\nАдным з такіх міні-праектаў з’яўляецца праект “Знаёмцеся, Беларусь!”. Навучэнцы пад кіраўніцтвам Галіны Віктараўны Гаварэнкі стварылі і развіваюць YouTube-канал пад такой назвай. Тут размяшчаюць матэрыялы аб нашай краіне, знаёмяць з незвычайнымі гістарычнымі звесткамі, мясцовымі паданнямі, цікавымі фактамі. Навучэнцы самі шукаюць і адбіраюць матэрыялы. Ужо сабрана калекцыя відэаматэрыялаў рознай тэматыкі. Ёсць на канале такія раздзелы, як “Легенды Беларусі”,“Прырода Беларусі”, “Людзі і лёсы”, “Падарожнічаем па Беларусі”, “Знаёмцеся, Салігорск” і інш. Навучэнцы самі ствараюць і творчыя работы для канала, напрыклад, відэафільмы Ганны Міхайлоўскай “Турызм” і Вольгі Можар “Знаёмцеся, Салігорск!”. Працуючы над праектам, юнакі і дзяўчаты вучацца шукаць і апрацоўваць інфармацыю, займаюцца даследаваннямі, вывучаюць родны край і спрабуюць ствараць інфармацыйныя інтэрнэт-рэсурсы.\nЦікавы міні-праект, які аб’яднаў сучасныя тэхналогіі, экалагічнае і патрыятычнае выхаванне, даследчую работу, — гэта “Дрэваград”. Кіраўнік — Алена Міхайлаўна Смоліч. Праект прадугледжвае развіццё дэндрапарку, што расце ў каледжы, і творчае добраўпарадкаванне тэрыторыі. На тэрыторыі каледжа можна знайсці мноства цікавых і даволі рэдкіх для рэгіёна дрэў і кустоў. Напрыклад, элегантны хмызняк “Лох серабрысты”, жывы выкапень “Аксаміт амурскі”, або амурскае коркавае дрэва, паўднёвую і даволі капрызную расліну “Катальпа цудоўная”, якую яшчэ называюць макаронным дрэвам, і інш. Удзельнікі міні-праекта вывучылі іх і пазначылі таблічкамі з QR-кодамі. З дапамогай смартфона можна сканіраваць коды і атрымаць цікавую інфармацыю аб гэтых раслінах. Часткай дэндрапарку з’яўляецца алея бэзу. Падчас святкавання 70-годдзя Вялікай Перамогі былі пасаджаны некалькі гатункаў бэзу з гучнымі назвамі: “Маршал Жукаў”, “Вялікая Перамога”, “Капітан Гастэла”. Гэтай вясной навучэнцы каледжа прынялі ўдзел у эстафеце “І зноў заквітнее бэз 45-га года” ў рамках гарадскога маладзёжнага чэлендж-праекта, а ў гонар 75-годдзя Перамогі алея папоўнілася саджанцамі бэзу гатунку “Абаронцам Брэста”.\nЯшчэ адзін значны міні-праект — “Духоўна-маральнае выхаванне навучэнцаў на праваслаўных традыцыях як аснова гарманічнага развіцця асобы ва ўмовах бібліятэкі каледжа”. Яго кіраўнік — загадчык бібліятэкі Таццяна Мікалаеўна Комар. Актыўны ўдзел у міні-праекце прымаюць навучэнцы — будучыя выхавальнікі. Падчас работы ў гэтым напрамку было наладжана супрацоўніцтва з праваслаўнай царквой і вызначаны вектар узаемадзеяння — выхаванне навучэнцаў у духу сапраўдных хрысціянскіх каштоўнасцей, выхаванне ў іх духоўна-маральных якасцей і талерантнасці.\nПраведзены шэраг сустрэч навучэнцаў каледжа са святарамі Салігорскага благачыння Слуцка-Салігорскай епархіі. Напрыклад, напярэдадні свята Вадохрышча тэмай духоўнай гутаркі з клірыкам прыхода храма Пакрова Прасвятой Багародзіцы дыяканам Яўгенам Ткачовым была “Гаючая сіла вадохрышчанскай вады”. Напярэдадні Вялікага посту Айцец Дзмітрый, клірык храма Святой вялікапакутніцы Барбары, расказаў аб падрыхтоўцы да Вялікага посту, яго духоўным сэнсе. Таксама ў каледжы ладзіліся тыдзень праваслаўя, выстава-агляд праваслаўнай літаратуры, дзень інфармавання “Жывое Слова мудрасці духоўнай”, дзень праваслаўнай кнігі, інфарм-дайджэст “Брама нябесная”і іншыя мерапрыемствы.\nЖыццё навучэнцаў каледжа па-за заняткамі актыўнае і разнастайнае. Апісваючы выхаваўчую прастору каледжа, трэба адзначыць, што магчымасці для творчага развіцця прадастаўляюць аб’яднанні па інтарэсах у сферы мастацкай творчасці і харэаграфіі “Школа эстраднага вакалу “Вясёлка галасоў”, маладзёжны тэатр “Крокі”, школа вядучых “Інтэрмедыя”. Дзейнічае аб’яднанне па інтарэсах “Прэс-цэнтр”, удзельнікі якога выпускаюць штомесячную газету “Веснік каледжа”. Натуральна-матэматычны профіль аб’яднання па інтарэсах “Файлік” спрыяе развіццю як асобасных кампетэнцый навучэнцаў, так і ўменню працаваць з інфармацыяй. Ствараць дызайнерскую мэблю і прадметы інтэр’ера з дрэва вучацца на занятках аб’яднання па інтарэсах “Гаспадар”. Дэкаратыўна-прыкладную накіраванасць маюць аб’яднанні “Кераміка”, “Чароўная папера”. У бягучым навучальным годзе пачалі сваю дзейнасць новыя аб’яднанні па інтарэсах “Хатняя майстэрня”, “Акадэмія лідарства і поспеху”, “Экалогія і я”. Для ўмацавання здароўя навучэнцаў у каледжы арганізавана работа 16 аб’яднанняў па інтарэсах спартыўнай накіраванасці.\nУ мінулым навучальным годзе быў дадзены старт прафілактычнаму міні-праекту “Мой стыль жыцця сёння — маё здароўе і поспех заўтра!”, які рэалізуецца сумесна з Салігорскім занальным цэнтрам гігіены і эпідэміялогіі і Салігорскай ЦРБ. Праект накіраваны на выхаванне адказнасці за сваё здароўе, фарміраванне здаровага ладу жыцця ў навучэнцаў. Асноўнай мэтавай групай з’яўляюцца навучэнцы 1 курса. У рамках праекта праводзяцца тэматычныя прафілактычныя мерапрыемствы з актывам вучэбных груп. Далей, кіруючыся прынцыпам “роўны навучае роўнага”, навучэнцы распаўсюджваюць атрыманыя веды сярод сваіх аднагрупнікаў, сяброў, аказваюць дапамогу куратарам у правядзенні адпаведных тэматычных куратарскіх гадзін. У рамках праекта адбыліся міжведамасны круглы стол “Рэалізацыя прафілактычнага заўтра”; заняткі з элементамі трэнінгу з удзелам медыцынскіх работнікаў і святароў “Асновы ЗЛЖ. Мае псіхалагічныя рэсурсы”, “Асновы ЗЛЖ. Царква. Духоўнасць. Чалавек — хто ты?”; круглы стол “Святы без алкаголю”. Насычаным быў тыдзень здаровага ладу жыцця “Да здравствует здоровье!”, прымеркаваны да Сусветнага дня здароўя. У рамках тыдня ў вучэбных групах праходзілі тэматычныя ўрокі здароўя, індывідуальныя міні-трэнінгі па навучанні правілам паводзін ва ўмовах пандэмічнай абстаноўкі, працавала інтэрактыўная пляцоўка з інфармацыяй па правілах ЗЛЖ і забаўляльна-пазнавальнымі актыўнасцямі.\nЭфектыўна дзейнічае ў рамках праекта прафілактычны атрад “Альтэрнатыва” — добраахвотнае аб’яднанне навучэнцаў пад кіраўніцтвам педагога-арганізатара Алены Уладзіміраўны Арцімені. Гэта група творчых, актыўных, адказных юнакоў і дзяўчат з цвёрдай жыццёвай пазіцыяй, якія не маюць шкодных звычак і імкнуцца паказаць сваім аднагодкам, што існуе выдатная альтэрнатыва дэструктыўным паводзінам. Задачы атрада — прапаганда здаровага ладу жыцця, навучанне падлеткаў навыкам бяспечных і адказных паводзін, далучэнне іх да адпачынкавай дзейнасці, інфармацыйная работа, правядзенне мерапрыемстваў па прафілактыцы ўжывання непаўналетнімі алкагольных, слабаалкагольных напояў, ужывання, захоўвання і распаўсюджвання наркатычных, псіхатропных рэчываў і іх аналагаў. У планах атрада — актывізаваць дзейнасць у інтэрнэт-прасторы.\nДля работы па папулярызацыі здаровага ладу жыцця ў каледжы ўзялі на ўзбраенне такую форму работы, як форум-тэатр. Гэта інтэрактыўны спосаб прафілактыкі распаўсюджаных у маладзёжным асяроддзі сацыяльных праблем. На працягу 15—20 мінут разыгрываецца міні-паказ, у якім паказваюць прычыны, што прыводзяць чалавека да розных відаў дэструктыўных паводзін. Пастаноўка спыняецца “стоп-кадрамі”, і гледачам прапануецца змяніць папярэднюю сітуацыю такім чынам, каб трагедыі ў далейшым не адбылося. Гледачы форум-тэатра становяцца актыўнымі яго ўдзельнікамі. У інтэрнаце каледжа дзейнічае форум-тэатр “Сяброўка”.\nЯшчэ адзін напрамак дзейнасці, на які звярнулі ўвагу ў Салігорскім каледжы, — прывіццё навучэнцам культуры маўлення і зносін. Распрацоўваецца праект “Фарміраванне эстэтычнай культуры зносін навучэнцаў”. Работа вядзецца падчас вывучэння дысцыплін “Культура маўлення” і “Сучасная руская мова”, а таксама на мерапрыемствах па-за заняткамі. Сабрана шмат матэрыялаў: распрацаваны сцэнарыі праблемных сітуацый і тэсты, падабраны ролевыя гульні і тэматычныя відэафрагменты. Зараз педагогі ствараюць электронны сродак навучання для работы ў гэтым кірунку.\nМіні-праект “Каледж-online” вырашае задачу актывізацыі работы ў сацыяльных сетках. Адкрытая група каледжа ў сетцы “УКантакце” аб’ядноўвае навучэнцаў, абітурыентаў, супрацоўнікаў каледжа і наогул усіх, каму цікава жыццё ўстановы. Атрымаўся інфармацыйна-забаўляльны рэсурс, дзе можна даведацца, як з карысцю правесці вольны час, дзе выступаюць творчыя калектывы каледжа, якія мерапрыемствы праводзяцца ва ўстанове і ў горадзе. І, канечне, на старонцы размяшчаецца інфармацыя аб поспехах навучэнцаў і педагогаў.\nДля таго каб паспяхова рэалізоўваць праект і наогул эфектыўна працаваць, педагогі каледжа ўвесь час павышаюць уласны прафесійны ўзровень. Яны наведваюць семінары, тэматычныя курсы, шмат працуюць над самаадукацыяй. Педагогі выкарыстоўваюць інтэрактыўныя метады і формы работы, гульнявыя тэхналогіі, ладзяць калектыўныя творчыя справы, паспяхова асвойваюць дыстанцыйнае навучанне, сучасныя інфармацыйна-камунікацыйныя тэхналогіі. Так, напрыклад, электронныя сродкі навучання, распрацаваныя педагогамі каледжа, на рэспубліканскім конкурсе “Інфармацыйныя тэхналогіі ў прафесійнай адукацыі” ў бягучым годзе былі адзначаны пяццю дыпломамі I, ІІ і III ступеняў. Зараз працягваецца распрацоўка электронных рэсурсаў, у тым ліку прысвечаных выхаваўчай рабоце. Педагогі актыўна ствараюць адукацыйныя блогі. Сёння іх ужо 23. У блогах яны дзеляцца напрацоўкамі па дысцыплінах, якія выкладаюць, а таксама знаходкамі для выхаваўчай работы. У педагогаў вялізны творчы патэнцыял, які, безумоўна, знойдзе сваё ўвасабленне ў новых ініцыятывах і праектах.\nІнавацыі. Кампетэнцыі. Выхаваннепрафесійная адукацыяспецыяліст


Мэра Рыгі адхілілі ад пасады з-за карупцыйнага скандалу | БЕЛАРУСКАЕ РАДЫЁ РАЦЫЯ\nМэра Рыгі адхілілі ад пасады з-за карупцыйнага скандалу\nНіл Ушакоў адхілены ад пасады мэра Рыгі з-за парушэнняў ў звязку з карупцыйнай справай у муніцыпальнай транспартнай кампаніі Rigas Satiksme. Адпаведнае рашэнне міністра аховы навакольнага асяроддзя і рэгіянальнага развіцця Латвіі Юрыса Пуцэ апублікавана на сайце афіцыйнага выдання краіны ў ноч на пятніцу, 5 красавіка.\nСярод прычын звальнення „рускага мэра”, як называюць Ушакова, – нямэтнае выдаткаванне сродкаў і наадпаведнае выкананне абавязкаў па наглядзе за закупамі Rigas Satiksme. Цягам 30 дзён Ушакоў можа аспрэчыць рашэнне міністра ў судзе. Раней мэр Рыгі заяўляў пра намер аспрэчваць сваё адхіленне, калі яно адбудзецца.\nУ 2018 годзе ў Латвіі была пачата расследаванне справы пра карупцыю ў муніцыпальнай транспартнай кампаніі Rigas Satiksme. Па гэтай справе былі затрыманыя некалькі высокапастаўленых супрацоўнікаў кампаніі, пяць сябраў праўлення падалі ў адстаўку. Са свайго паста раней таксама зышоў віцэ-мэр Рыгі Андрыс Амэрыкс.\nНіл Ушакоў займаў пост мэра Рыгі ажно з 2009 года, акрамя гэтага ён – старшыня праўлення апазіцыйнай сацыял-дэмакратычнай партыі „Согласие” („Згода”), якая бароніць інтарэсы рускамоўнай часткі насельніцтва Рыгі і выступае за цесныя сувязі з Расеяй.


Пад Менскам збілі маці байца Зубра\nЖанчына кажа, што павінна была памерці, бо білі па галаве.\nПаведамленне пра інцыдэнт зʼявілася на старонцы Тактычнай групы «Беларусь» у Facebook.\n«29 чэрвеня пад Менскам адбыўся напад на маці байца Тактычнай групы «Беларусь» дружы Зубра», – гаворыцца ў паведамленні.\nПаведамленне ў сацыяльнай сетцы\nМаці байца Вольга распавяла, што напад быў здзейснены, калі яна выйшла з электрычкі на станцыі «Зялёнае» і накіравалася на лецішча. Не дайшла недзе 500 метраў, калі напаў невядомы.\n«Я пачула ззаду нечыя крокі, азірнулася і ўбачыла незнаёмага мужчыну, у прынцыпе, прыстойнага выгляду. Ён трымаў у руках нейкае палена. Я хацела бегчы, але тут пасыпаліся ўдары. Я крычала і спрабавала бегчы, вельмі спалохалася. Ня ведаю, як мне ўдалося ўцячы. Я прыбегла на сваё лецішча, выклікала міліцыю, паклікала суседзяў. Прыехала міліцыя. Потым мяне павезлі ў лякарню, бо была разбітая галава, наклалі швы», – распавяла жанчына.\nМіліцыя разводзіць рукамі\nЯна ўпэўненая, што міліцыя нічога не будзе шукаць, хаця прыязджалі тры брыгады і бралі паказханні. Цяпер міліцыянты разводзяць рукамі, бо версія незразумелая.\n«Рабавання не было. Можа ён хацеў мяне проста папалохаць, а можа гэта нейкая палітычная акцыя. Я ня ведаю, што хацеў ад мяне той чалавек. Я наагул ня ведаю, што думаць. Альбо гэта проста выпадковасць, альбо гэта звязана з маім сынам, які ваюе ва Ўкраіне, альбо з тым, што я дамагаюся ад КДБ вярнуць мне мой ноўтбук, які яны забралі пасля ператрусу на праверку», – заўважыла маці байца з пазыўным «Зубр».\nЯна паспела разгледзець нападніка. Кажа, што той быў добра апрануты – у кашулі, штанах. Высокі, хударлявы, спартовага складу, немалады.\n«Ён асэнсавана ішоў на гэты крок. У мяне некалькі версіяў. Але на працэнтаў 30 я схіляюся да таго, што мяне папужалі па палітычных матывах. Я павінна была памерці, бо ён чатыры разы мяне ўдарыў па галаве. Як я выжыла, як я збегла – я ня памятаю», – адзначыла спадарыня Вольга.\nЕйны сын больш за год ваюе ва Украіне. Па гэтым факце супраць яго распачалі крымінальную справу па артыкуле «Найміцтва». Да яе прыходзілі з вобшукам, падчас якога і забралі ноўтбук.\n«Узялі маю рэч і трымаюць з 14 сакавіка. Я лічу, што гэта незаконна. Мой сын паехаў да сяброўскага ўкраінскага народу. Маё дзявочае прозвішча ўкраінскае, у нас ёсць украінскія карані. Ён быў на базе «Азоў« інструктарам. Я ня бачу ў гэтым нічога дрэннага», – распавяла Вольга.


У Польшчы працягваюцца пратэсты супраць закона, які забараняе аборты | БЕЛАРУСКАЕ РАДЫЁ РАЦЫЯ\nУ Польшчы працягваюцца пратэсты супраць закона, які забараняе аборты\nУ масавых акцыях пратэсту ў Польшчы прынялі ўдзел дзясяткі тысяч чалавек, выступаючы супраць прынятага закона, які забараняе аборты, – распавяла карэспандэнтка радыёстанцыі «Эхо Москвы».\n«Пратэсты працягваюцца ўжо 5 дзён. Адразу ж пасля аб’явы аб узмацненні жорсткасці закона аб абортах пратэстоўцы заблакавалі дом Яраслава Качыньскага ў Варшаве. Там жа пачаліся першыя сутычкі з паліцыяй. Афіцыйнай статыстыкі па колькасці ўдзельнікаў маршаў яшчэ няма. Па падліках СМІ, гэта дзесяткі тысяч чалавек толькі ў найбуйнейшых гарадах Польшчы », – распавяла журналістка.\nНа вуліцы выйшлі не толькі грамадзяне Варшавы, Кракава або Гданьска, але і зусім маленькіх гарадкоў, дзе жыве ўсяго некалькі тысяч чалавек.\nУсе акцыі пратэсту прынялі форму маршаў-шпацыраў, паколькі па цяперашніх правілах каранціну, масавыя мерапрыемствы забаронены. «Дакладнага плана маршаў няма, арганізатары не абвяшчаюць пра месцы збору практычна да апошняга моманту, каб пазбегнуць сутыкнення з паліцыяй або нацыяналістычнымі групоўкамі. Людзі перасоўваюцца спантанна і спрабуюць каардынавацца праз сацсеткі », – сказала карэспандэнтка.\nЯк заявіў на прэс-канферэнцыі прэм’ер-міністр Польшчы Матэвуш Маравецкі, напал пратэстаў, якія ўспыхнулі ў Польшчы пасля вердыкту Канстытуцыйнага суда, які адмяніў у краіне аборты па прычыне паталогіі плоду, недапушчальны.\nЯк паведамлялася, у сераду плануецца агульнанацыянальная жаночая забастоўка, у пятніцу пройдзе марш пад лозунгам «На Варшаву!». Пратэстоўцы з усёй Польшчы маюць намер заблакаваць сталіцу.\nПольскія ўлады распавялі, што рабіць замежнікам, у якіх скончыліся візы\nПрэзідэнцкія выбары ў Польшчы. Два лагеры зноў абмяняліся абвінавачаннямі\nУ Польшчы навучаюцца больш за 10 тысяч беларускіх студэнтаў\nПольшча аднаўляе выдачу віз беларусам


Ва Украіне знайшлі магілу Яна Баршчэўскага - 17.04.2019, Sputnik Беларусь\nВысветліць, каму належыць надмагілле, удалося дзяўчынцы, якая вучыцца ў чацвёртым класе. 17.04.2019, Sputnik Беларусь\nМІНСК, 17 кра – Sputnik. Надмагільная пліта пісьменніка Яна Баршчэўскага 17 гадоў праляжала ў якасці дарожнага пакрыцця каля хаты ва ўкраінскай вёсцы Чуднава, паведамляе Саюз беларускіх пісьменнікаў са спасылкай на "Чуднів news".Жыхар Валыні знайшоў чыгунную пліту ў 2002 або 2003 годзе, калі капаў траншэю для газавай трубы. Надпіс на ёй быў нябачны з-за слою ржы, якой пліта была пакрытая. Некалькі гадоў цяжкая пліта, вага якой складае прыкладна 30-35 кілаграмаў, прастаяла каля хлява, а потым гаспадар вырашыў зацэментаваць падвор'е і скарыстаўся ёю, каб закрыць участак для эканоміі цэменту.З цягам часу ржа сцёрлася і стаў бачны надпіс, але гаспадары палічылі, што ён зроблены на нямецкай мове і не вельмі зацікавіліся яго паходжаннем. Але ў гэты панядзелак, 15 красавіка, іх дачка, 4-класніца Лена, вырашыла адшукаць у інтэрнэце пераклад імя і прозвішча, якія з'яўляліся пачаткам надпісу.Надпіс на пліце цалкам перакладаецца так: "Ян Баршчэўскі, які любіў Бога, прыроду і людзей, пісьменнік натхненняў і пачуцця. Жыў цнатліва 70 год. Памёр 28 лютага 1851 года".Ян Баршчэўскі нарадзіўся каля 1794 года ў беларускай вёсцы Мурагі Полацкага павета (цяпер Расонскі раён). Ён лічыцца адным з заснавальнікаў новай беларускай літаратуры. Найбольш вядомы Баршчэўскі сваім творам "Шляхціц Завальня, або Беларусь у фантастычных апавяданнях". Таксама вядомыя тры яго вершы на беларускай мове. Лічылася, што літаратар памёр 12 сакавіка 1851 года ва ўкраінскім Чуднаве.\nу беларусі, цiкавосткi, культура, навіны\n© Photo : Саюз беларускіх пісьменнікаўНадмагілле Яна Баршчэўскага\nВысветліць, каму належыць надмагілле, удалося дзяўчынцы, якая вучыцца ў чацвёртым класе.\nМІНСК, 17 кра – Sputnik. Надмагільная пліта пісьменніка Яна Баршчэўскага 17 гадоў праляжала ў якасці дарожнага пакрыцця каля хаты ва ўкраінскай вёсцы Чуднава, паведамляе Саюз беларускіх пісьменнікаў са спасылкай на "Чуднів news".\nЖыхар Валыні знайшоў чыгунную пліту ў 2002 або 2003 годзе, калі капаў траншэю для газавай трубы. Надпіс на ёй быў нябачны з-за слою ржы, якой пліта была пакрытая. Некалькі гадоў цяжкая пліта, вага якой складае прыкладна 30-35 кілаграмаў, прастаяла каля хлява, а потым гаспадар вырашыў зацэментаваць падвор'е і скарыстаўся ёю, каб закрыць участак для эканоміі цэменту.\nЗ цягам часу ржа сцёрлася і стаў бачны надпіс, але гаспадары палічылі, што ён зроблены на нямецкай мове і не вельмі зацікавіліся яго паходжаннем. Але ў гэты панядзелак, 15 красавіка, іх дачка, 4-класніца Лена, вырашыла адшукаць у інтэрнэце пераклад імя і прозвішча, якія з'яўляліся пачаткам надпісу.\nНадпіс на пліце цалкам перакладаецца так: "Ян Баршчэўскі, які любіў Бога, прыроду і людзей, пісьменнік натхненняў і пачуцця. Жыў цнатліва 70 год. Памёр 28 лютага 1851 года".\nЯн Баршчэўскі нарадзіўся каля 1794 года ў беларускай вёсцы Мурагі Полацкага павета (цяпер Расонскі раён). Ён лічыцца адным з заснавальнікаў новай беларускай літаратуры. Найбольш вядомы Баршчэўскі сваім творам "Шляхціц Завальня, або Беларусь у фантастычных апавяданнях". Таксама вядомыя тры яго вершы на беларускай мове. Лічылася, што літаратар памёр 12 сакавіка 1851 года ва ўкраінскім Чуднаве.


Дата My Pet » Сустракаюся з маладой жанчынай у 5 Простых крокаў\nапошняе абнаўленне: верасень. 25 2020 | 3 мін чытання\n“Шукаю маладую жанчыну, але большасць жанчын хочуць на сённяшні дзень хто-то вакол свайго ўзросту. Што я магу зрабіць?” – Ананімны\nСённяшні пытанне ад аднаго з нашых чытачоў, хто жадае застацца ананімным; мы будзем называць яго Біл. Прачытайце пытанне зноў. Звярніце ўвагу, як Біл ўжо перакананы, што малодшы жанчына, якую ён імкнецца не будуць зацікаўлены ў кагосьці свайго ўзросту. Гэта аўтаномны паўнавартаснай веры, якая практычна гарантавана спраўдзіліся. Калі вы лічыце, у глыбіні душы, што вы збіраецеся на правал, то вам.\nСцісла, ды, Вы можаце быць абсалютна знайсці маладую жанчыну, якая падыходзіць для вас. Вам проста трэба ўсталяваць вашыя мэты, прымаць меры, і застацца Вядома.\nЯк вы можаце пачаць працу ў правільным кірунку?\nПершы, зірнуць глыбока ўнутры, і высветліць, чаму менавіта вы хочаце сустрэцца з маладой жанчынай. А потым думаю пра тое, што гэта ідэальная жанчына будзе як. Апішыце яе настолькі падрабязна, як вы магчымага банкі. Затым, напісаць яго на лістку паперы. Спіс яе ўзрост, Знешнасць, асобасныя рысы, хобі, сімпатыі і антыпатыі, і г.д.. Як толькі ваш апісалі ідэальную жанчыну для Вас у драбнюткіх падрабязнасцях, скласці гэты кавалак паперы і носіце яго з сабой для 1 тыдзень.\nУявіце сабе, што вы ўжо з ёй. Што вы будзеце рабіць? Што вы будзеце казаць пра? Дзе вы будзеце ісці? Гэта адчуваецца і трапіць ў эмоцыі яго — Як вы сябе адчуваеце, калі вы з ёй? Усё гэта можа гучаць недарэчна, але ці ведаеце вы, што проста запісваю тое, што вы хочаце, вы павялічваеце свае шанцы на атрыманне яго 80%!\nПадумайце аб тым, што адзін на працягу хвіліны…\n“Дысцыпліна запісваць што-то з'яўляецца першым крокам на шляху да тое, што здарылася.”\n– Ці Якокка\nСацыяльныя лычыкі і чаму вы клапоціцеся?\nВы не. Наша грамадства поўна сацыяльных лычыкаў. Мы так занятыя, быўшы занепакоеныя “тое, што іншыя будуць думаць” што мы баімся адстойваць нашы ўласныя мары. Ды, многія людзі любяць судзіць пра іншых, але гэта іх выбар і іх права. Чаму яны робяць гэта больш тэма для іншай дзень, але гэта сапраўды не важна. Ніхто не можа ведаць, што правільна для вас, дык чаму іх слухаць?\nМудры чалавек неяк сказаў,\n“Што хто-небудзь думае пра вас не ваша справа”.\nЦі праўда, што большасць жанчын хочуць каго-то вакол свайго ўзросту?\nГэта зусім не адпавядае рэчаіснасці! Факт, кожны з нас мае розныя і унікальныя жадання і патрэбы. Ваша мэта і адзін фокус павінен быць знайсці ідэальную жанчыну для вас. Перыяд.\n5 простых саветаў для прыцягнення і знаёмства маладых жанчын.\nМаладыя жанчыны часта прыцягваюць да чорт, як сталасці (як і іх таты), больш грошай і больш высокі сацыяльны статус, мужнасць, лідэрскія якасці, упэўненасць, і самавалоданне, так што гэта важна для вас, каб засяродзіцца на якой з гэтых чорт, якімі вы валодаеце.\n1) Будзь сабой.\nКалі старэйшыя хлопцы сустрэць маладую жанчыну, яны часта пачынаюць нервавацца і пачаць дзейнічаць вельмі дзіўна. Не рабіце гэтага, — проста быць самім сабой.\n2) Трымаеце яго святло і весела.\nБудзь гуллівай. Весяліцца. Дражніць яе. Яна не забылася, што гэта такое, каб гуляць і лох вакол. Гэта будзе рабіць вам некаторыя добра не памятаю, каб прымаць жыццё занадта сур'ёзна. Будзьце трохі вар'ятам і выбраць тое, што маладыя хлопцы, як правіла, не могуць дазволіць сабе рабіць. Працягвай. Атрымлівайце асалоду ад.\n3) Будзьце лідэрам. Будзьце чалавек.\nМаладыя жанчыны, хутчэй за ўсё, шукае кагосьці, каб узяць на сябе ініцыятыву. Яны маюць меншы вопыт у жыцці і, хутчэй за ўсё, шукае кагосьці, каб паказаць ім, што там. Зрабіце дату і іншыя планы загадзя, але быць адчувальным і спытаць яе меркаванне планаў, якія вы ўжо зрабілі. (Яна можа быць алергія на сушы). Будзьце чалавек, яшчэ паважаю яе меркаванне. Адкрыццё дзвярэй, хадзіць на вонкавым боку тратуара, і выцягнуўшы крэслы і іншы спосаб, каб зрабіць вялікае ўражанне на маладых жанчын.\n4) Ня вядзіце сябе як “перакрут”.\nБольшасць прывабных маладых жанчын былі ўражаны на нейкі кульгавы, перакручаны старэйшы хлопец. Не спрабуйце рухацца занадта рана ці яна будзе думаць, што вы проста “перакрут” жадаеце патрапіць у яе штаны. Калі ўдваіх, гэта нармальна, каб фліртаваць, але няхай яна пераследваць вас за што-небудзь яшчэ. У адваротным выпадку вы можаце напалохаць яе прэч.\n5) Дайце ёй прастору.\nМаладыя жанчыны, верагодна, толькі што выйшаў з хаты сваіх бацькоў з вельмі структураваных жыцця і нулявы свабоды. Калі яна прыцягвае да вас, гэта не таму, што вы паўторна ствараючы задушлівую сераду, што яна толькі што выйшаў… гэта таму, што вы ўяўляеце нешта іншае. Дайце ёй прастору. Будзь мужчынам, што яна заўсёды марыла аб, і то не пераследваць яе. Няхай яна прыйдзе да вас.


Украінскія выбары прадказальна знаходзіліся ў цэнтры ўвагі расейскіх федэральных СМІ. Шмат якія парталы вялі онлайн-трансляцыі ў дзень выбараў, а тэма Украіны цягам апошняга тыдня не…\nШтаб Навальнага знайшоў у былога мэра Хабараўска шэсць дамоў у ЗША\nСям'я былога мэра Хабараўска Аляксандра Сакалова, які кіраваў горадам 18 гадоў, валодае шасцю дамамі ў ЗША коштам больш за шэсць мільёнаў долараў. Пра гэта гаворыцца…\nРобат-вядоўца на тэлеканале «Россия 24» абвінаваціў апазіцыянера ў збіцці ката\n16 красавіка навіны ў эфіры «Россия 24» чытаў Алекс – робат расейскай вытворчасці. А дакладней галава, якая паводле распрацоўнікаў, надзеленая штучным інтэлектам. У інфармацыйным выпуску…\nСтолькі ж каштавала б арганізацыя інтэрв'ю з Алексам Леслі.\n2019.01.22 21:03\tВІДЭА\nУ Маскве з-пад арышту пад патрабаванне аб яўцы вызвалілі беларуску Настассю Вашукевіч. Гэта значыць, што яна можа нават з‘ехаць з Расеі, але на першае патрабаванне…\n2019.01.19 18:36\tВІДЭА\n2019.01.18 10:30\tВІДЭА\nКіраўнік Расгвардыі хоча таксама, каб суд абавязаў яго зняпраўдзіць звесткі з расследавання аб пастаўках ведамству харчоў.\nНекалькі дзён таму Аляксей Навальны выйшаў на волю пасля амаль двух месяцаў арышту і адразу адказаў Золатаву на просьбу аб «сатысфакцыі». У сваім новым роліку…\n2018.10.15 13:44\tВІДЭА\n2018.09.11 15:02\tВІДЭА\nКіраўнік Расгвардыі Віктар Золатаў выклікаў расейскага апазіцыянера Аляксея Навальнага на «дуэль».\n2018.09.09 22:05\tВІДЭА\nУ дзень галасавання ў дзясятках гарадоў Расеі адбыліся не санкцыянаваныя ўладамі мітынгі супраць павышэння пенсійнага ўзросту.\n2018.09.09 18:27\tВІДЭА\n«Табе хана! Цябе пасадзяць». Расейскі падлетак распавядае аб затрыманні на пратэсце\nАдзін з паўтысячы затрыманых на акцыі пратэсту супраць падвышэння пенсійнага ўзросту на плошчы Леніна ў Санкт-Пецярбурзе – пра тое, як дзейнічае расейская паліцыя.


8 рэцэптаў найсмачнейшых кактэйляў для схудненьня\nVIOLEX » ПРЫГАЖОСЬЦЬ І ЗДАРОЎЕ » 8 рэцэптаў найсмачнейшых кактэйляў для схудненьня\nДзень: 26.01.2016 / Праглядаў: 1 219\nПастанавілі схуднець, але не гатовыя перайсьці на прэсную і бяссмачную ежу? Марыце пра стройную фігуру, але не гатовыя хаця б на час забыць пра выпечку ды ўпадабаныя дэсэрты? Будзьце пэўныя: супэрлёгкія ў прыгатаваньні кактэйлі для схудненьня не дазволяць вам адчуцца абдзеленымі!\n1. Шпінат і авакада — акурат тое, што трэба на сьняданак!\nДля прыгатаваньня дзьвюх порцыяў смузі спатрэбіцца:\n1 кубак сьвежага шпінату;\n1 вялікі сьпелы банан;\nжменя кубікаў лёду.\nЗлучым усе інгрэдыенты ў блендэры на высокай хуткасьці да атрыманьня аднароднае масы. Лыжка арахісавага масла надасьць кактэйлю яшчэ большую насычанасьць і арамат.\n2. Прэч шкодныя пончыкі й пірожныя да кавы! Даеш карыснае для здароўя смузі са смакам бананавага пірага!\nНа дзьве порцыі нам спатрэбіцца:\n1 шклянка грэцкага (фільтраванага) ёгурту;\n1/2 лыжачкі ванільнага цукру;\n2 лыжкі мёду;\n1/3 шклянкі арэхавага, соевага ці нятлустага малака;\nЗьмяшаем усё на высокай хуткасьці ў блендэры, а пры падаваньні ўпрыгожым верх кактэйлю крэкернымі крошкамі.\n3. Цудоўнае трыё чакаляды, вішні й насеньня чыя зарадзіць энэргіяй да самага абеду!\nНа дзьве порцыі гэтага цуда-напою ўзаб’ем наступныя інгрэдыенты:\n1 шклянка арэхавага, соевага ці звычайнага малака;\n2 лыжкі насеньня чыя;\n1 лыжка парашку несалодкай какавы;\n2 кубкі разрэзаных напалову вішняў бяз костак;\n1 сярэдні сьпелы банан;\n4–5 кубікаў лёду.\n4. Дзівосны ягадны коблер — антыаксыданты й здаровыя тлушчы ў адным фляконе!\nДля прыгатаваньня аднае порцыі зьмяшаем у блендэры паводле чаргі:\n1/2 шклянкі міндальнага, канаплянага ці какосавага малака;\n1/2 кубка сьвежых ці замарожаных чарніцаў;\n1/2 кубка сьвежых ці замарожаных трускавак;\n1/2 кубка сьвежых ці замарожаных ажэвінаў;\n5. Пэрсікавы малочны кактэйль — паскорыць мэтабалізм, дапаможа спаліць лішнія калёрыі!\nНа адную порцыю нам спатрэбіцца:\n1 шклянка міндальнага ці канаплянага малака;\n1 кубак сьвежых ці замарожаных пэрсікаў;\n1/2 шклянкі ананасавага соку;\n1/2 замарожанага банана;\n1 лыжачка какосавага алею.\nУзаб’ем усе інгрэдыенты ў пералічаным парадку да атрыманьня аднароднае масы.\n6. Спалучэньне банана й какосавае вады — багатая крыніца магнію штодня!\nКаб прыгатаваць адную порцыю такога кактэйлю, нам трэба:\n1/2 нарэзанага кавалачкамі замарожанага банана;\n1/4 сьпелага авакада бяз косткі;\n1 невялікая жменя шпінату;\n1 жменя любых замарожаных ягадаў;\n1+1/2 лыжачкі ачышчанага насеньня канопляў;\n1/4 лыжачкі парашку пырніку;\n1/4 нарэзанага агурка;\n1 лыжка какава-крупкі;\n1 шклянка какосавае вады (пры неабходнасьці можна дадаць крыху больш).\n7. Ашаламляльны мікс зь ягадаў, насеньня лёну й граната — спаліць лішнія кіляграмы ды палепшыць мазгавую дзейнасьць!\nДакладна зьмешваем у блендэры:\n1 невялікую жменю сьвежых ці замарожаных буякоў;\n3 нарэзаныя трускаўкі;\n2 лыжачкі ачышчанага насеньня канопляў;\n1 лыжачку парашку ягадаў асаі;\n1 лыжку ягадаў годжы;\n1/4 лыжачкі парашку гінгко;\n1/2 лыжачкі льнянога алею;\n1/2 лыжачкі какосавага алею;\n1/4 сьпелага авакада, ачышчанага й нарэзанага;\n1/2 шклянкі гранатавага соку, какосавае вады ці зялёнае гарбаты.\n8. Манга, міндальны алей, насеньне канопляў — і чароўны бялковы кактэйль у хатніх умовах гатовы!\nДля прыгатаваньня напою нам спатрэбіцца:\n1+1/2 шклянкі ачышчанае вады;\n1 кубак сьвежага ці замарожанага манга (папярэдне дастанем костку й нарэжам кавалачкамі);\n2 сярэднія ці 3 малыя замарожаныя бананы, таксама нарэзаныя кавалачкамі;\n1/4 кубка ачышчанага насеньня канопляў;\n2 лыжкі міндальнага алею;\n1 лыжачка ванільнага цукру.\nСмачна есьці й будзьце здаровыя!\nПаводле матэрыялаў: fitnessmagazine.com\nПрыгажосьць Здароўе Кулінарыя